Mendigoiti, eskola bizia eta aktiboa - Diario de Noticias de Navarra\nMendigoiti, eskola bizia eta aktiboa\nikastetxeko proiektu pedagogikoak garrantzi handiko aldaketa izan du azken urteotan\ntestua eta argazkia mendigoitik i.p. 24.01.2020 | 06:18\nIkasleei norbera izaten laguntzea da gure funtsa, eta horretara egokitu dugu eskolako espazioa.\nOngi dakigu hezkuntzarekiko ikuspuntua aldatu egin behar dela. Ikasleak berariazko ezagutzaz betetze hutsa gainditzeko eta baita ere kognitibotik haratago joateko, Mendigoiti ikastetxeko proiektu pedagogikoak garrantzi handiko aldaketa izan du azken urteetan. Gureak egin ditugu metodologia pedagogiko berritzaileak, neurozientziak egindako ekarpen eta aurkikuntzen bermearekin.\nXXI. mendean begi-bistan dago dena izugarrizko abiaduran alda-tzen ari dela. Garai berrietara egokitu eta erosotasun-eremutik haratago joateko bideari ekin beharra dago. Honengatik, hain azkar alda-tzen den gizartean hezkuntzarekiko ikuspuntua aldatu egin behar da. Ikasleak berariazko ezagutzaz betetze hutsa gainditzeko, kognitibotik haratago joan eta haurrari garapen osoan akonpainatu. Mendigoiti ikastetxeko Proiektu pedagogikoak garrantzi handiko begirada aldaketa izan du azken urteetan. Neurozientziak egindako ekarpen eta aurkikuntzen bermearekin gureak egin ditugu Metodologia pedagogiko berritzaileak.\nProposatzen dugun ildo pedagogikoak beste eskola bizi eta aktiboak ditu oinarri, baita ere Italiako Reggio Emilia, Montessori, E. Pikler, Arno Stern, Waldorf, Diziplina Positiboa inspirazio iturri eta eredu dira guretzat.\nIkasleei norbera izaten laguntzeko eta munduan elkarrekin bizitzen ikasteko balio beharko du eskolak. Pertsonaren garapen holistikoa eta hezkuntzaren ikuspegi humanista oinarri ditu honek. Burua eta biho-tza elkarrekin.\nMendigoiti Ikastetxe Bizia eta Aktiboraren asmoa da Hezkuntzaren lau zutabeak oinarri hartuta (Delors Txostena, UNESCO, 1996) XXI.mendeko ikasleentzako ezinbestekoak diren eta, beraz, pertsona guztiak behar dituzten konpetentzia giltzarriak garatzea.Ikasleak modu aktiboan inguruarekin harremanetan jartzea (egiten ikastea); esperimentazioaren bidez, Proiektuetan Oinarritutako Ikaskuntzaren bidez (POI) metakogniziaren bidez jakintza eraikitzea (ezagutzen ikastea); taldearen aniztasuna, garunaren aniztasuna konpartitzea eta Diziplina Positiboak emandako tresnen bidez bizitzarako abilezia sozio-emozionalak garatzea (elkarrekin bizitzen ikastea), eta kon-tzientzia emozionalaren bidez, azkenik, norberaren esentzia, norberaren izaera garatzea (izaten ikastea).\nEspazio eta taldekatze malguak, aniztasuna eta ikasketa erritmo ezberdinei erantzuteko, ikasleen norbanakoari errespetatzea oinarria da. Gure eskolan, adin ezberdinetako haurrak espazio berean egoten dira. Askotariko harremanak sustatzeko prestatzen ditugu espazioak, norbera bere erritmoan hazteko, garunaren aniztasunari erantzuteko.\nIkasleek ikasteko, jolastu, esperimentatu, esploratu eta segurtasun fisikoa eta emozionala bermatuz, ikasketak egin ditzaten, estetikoak diren Giro Prestatuak antolatu ditugu. Hainbat ezagutzetan sakontzeko, materialak errex eskuratzeko moduan kokatzen ditugu eta askotariko baliabideak, proposamenak eskaintzen ditugu: jolas sinbolikoa, matematika, idazketa eta irakurketa, kontzientzia fonologikoa, historia, geografia, botanika, esperimentuak, argiarekin esperimentatzea, zurgin-tza, sukaldaritza, Hezkuntza Sortzailea, eskuz eta makinaz josi, pentsamendu konputazionala... Haur Hezkuntzan zirkulazio librea dugu printzipio nagusi eta Lehen Hezkun-tzan lantegi-tailerrak eta aukeraketa askea ere. Ikastetxe osoan Proiektuetan Oinarritutako Ikaskuntza (POI) dugu ardatza.


EAJ: «Birzentralizazioaren kontrako harresia eraikitzen jarraituko dugu» | Euskal Herria | Naiz\nEAJ: «Birzentralizazioaren kontrako harresia eraikitzen jarraituko dugu»\nEspainiar Konstituzioaren 40. urteurrenaren harira, Jokin Bildarratzek, EAJren senatariak, EAEk autogobernua indartzea eta eskuduntza gehiago izatea aldarrikatu du. «Euskal hiritargoak hauteskundez hauteskunde eskatu digu, 1978tik aurrera, eta guk birzentralizazioaren kontrako harresia eraikitzen jarraituko dugu», azpimarratu du.\nnaiz|Bilbo|2018/12/06 12:00|0 iruzkin Eguneratua:\nEspainiar Konstituzioaren 40. urteurrenaren harira, Jokin Bildarratzek, EAJren senatariak, prentsaurrekoa eskaini du. (EAJ)\n«Konstituzioaren balizko erreforma batek, ezinbestean jaso beharko luke Euskadi nazio dela aitortzea. Arazoak ez dira konpontzen begiak itxita eta errealitateari ez begiratuta. Beren burua konstituzionalistatzat daukaten alderdiak gonbidatu nahi ditugu ondorengo hausnarketa egitera: Horrenbeste defendatzen duten Estatuari zer kalte egin dakioke nazio errealitateak aitortzeak?», adierazi du Jokin Bildarratzek, EAJren senatariak, Sabin Etxean eskainitako agerraldian.\nEspainiar Konstituzioaren 40. urteurrenaren harira, data hau euskal hiritargoaren «gehiengo handi batek» ez duela ospatzen nabarmendu du. Konstituzioarekiko urruntze hau ez dela berria azpimarratu du Bildarratzek. «Euskadi izan zen 1978ko erreferendumean abstentzio gorena eman zen lurraldea». Orduan, gizartearen %30ak babestu zuen. «Urruntze hau egunez egun handitzen ari da, Konstituzioak planteatzen zaizkion arazoak konpontzen laguntzen ez duelako: Katalunia, Euskadiren nazio izaeraren aldarrikapena, judikatura, ustelkeria…. Estatuko botereak ere ez dira Konstituzioa erabiltzen ari gaurko arazoak konpontzeko, eta horri begira dago hiritargoa», kritikatu du senatariak.\nZentzu horretan, EAJk espainair Estatua birzentralizatzeko nahiari «betidanik» egin diola aurre gaineratu du. «Eta bide beretik jarraituko dugu. Urteak daramatzagu birzentralizatzeko gosea ematen ari dela ikusten. Alde batetik, auzitan jartzen dira argi eta garbi dagozkigun eskuduntzak eta, beste alde batetik, ez zaizkigu aitortzen Gernikako Estatutuan ezarritakoaren arabera dagozkigun eskubideak».\nHorren aurrean, autogobernua indartzea proposatzen dute. «Euskal gizarteak gero eta autogobernu maila handiagoa eskatzen digu, gero eta eskuduntza gehiago, urte hauetan guztietan erakutsi dugulako hemendik hobeto kudeatzen ditugula eta horrek denontzako onurak dakartzala. Euskal hiritargoak hauteskundez hauteskunde eskatu digu, 1978tik aurrera, eta guk birzentralizazioaren kontrako harresia eraikitzen jarraituko dugu».\nMiles de personas reclaman en Bilbo una República Vasca que proteja a las personas


Jean-Michel Le Boulanger: "Nortasun idekiak bizi daitezke norberaren berezitasunetan" | Kultura | KAZETA\nBretainia eskualdeko lehendakari ordea kultur arduraduna\nJean-Michel Le Boulanger Bretainia eskualdeko lehendakariordea da. 2010etik goiti kulturaz arduratzen da. “Manifeste pour une France de la diversité” entseguaren egilea da. “Zara” egitasmoaren karietara, mintzaldi bat eskainiko du gaur azaroaren 3an Hendaiako Antoine d'Abbadie entzunaretoan arratsaldeko 7 orenetan.\nJean-Michel Le Boulanger: "Nortasun idekiak bizi daitezke norberaren berezitasunetan"\nXan Idiart|2017/10/31 17:09 Eguneratua:\nBretainiari buruzko hainbat liburu idatzi ditu Jean-Michel Le Boulanger-k © Librairie dialogues.fr\n"Ni ehuneko ehunean bretoia naiz, eta mundua ez dut inolaz ere baztertzen"\n"Indepentista izatea eta nortasun hertsiaren arteko loturarik ez dago"\n"prentsa paristarrak ez du batere nire lana aipatu"\nBretoi izatearen sentimendua nola gauzatzen da Bretainian?\nJean-Michel Le Boulanger: Biziki azkarra den sentimendua da. Aldi berean, sentimendu hori munduari idekia zaio. Bretainiako XXI. mendeko musika adibidez, Afrikakoaz josten da. Hori eginez, gure artistek ulertu dute biharko musika egiten ari direla, herrian erroak atxikiz. Nortasuna bortxaz hetsia dela uste ohi du jende gehienak. Ideia hori baliogabetzeko garaia heldu zaigu.\n“Manifeste pour une France de la diversité” entseguan erraten duzuna da hain zuzen?\nJ-M LB: Bai. Sutsuki sinesten baitut eginbehar horretan. Adibide anitzek erakusten dute nortasun azkar bat ukan dezakegula, besteari idekia izaten segituz. Ni ehuneko ehunean bretoia naiz, eta mundua ez dut inolaz ere baztertzen. Aldiz, zenbaitzuen aldetik, frantses nazionalisten aldetik bereziki, nortasun hetsi bat plantan ezartzen da. Nortasun hori idealizatzen dute. Erro bakar bat ikusten dute. Aniztasuna ez dute aintzat hartzen. Frantses eleberri nazionalaren kasua da. Berezitasunak baztertu ohi ditu Estatu frantsesak, bestea mespretxatuz. Horretan oinarritu da Estatu horren iragan koloniala, bere mugen barnean zein kanpoan.\nNortasun frantses alairik ez zitekeela izan kultur aniztasunean zioen Nicolas Sarkozyk. Ideia horrekin ez zatoz bat beraz?\nJ-M LB: Inondik ere ez. Ni frantsesa naiz. Horrela da. Baina ezin dut onartu nire bretoi izaera baztertu behar dudala. Nire ahaideen hizkuntza ez dut ukatuko. Nire historia da. Nire iragana ezin dut saihestu ustezko amankomuneko etxe batean sartzeko. Bretoia naiz, eta herritar frantsesa. Nire parte bat ez dut ezabatuko frantses izateko. Eta niretzat nahi ez dudana ez dut besteentzat desio. Egoera horretaz gehiegi sufritu dugu dagoeneko. Gerra batekin bukatu da maiz. Mespretxuari kasu egin behar diogu, ondorio lazgarriak ukan baititzake.\nAlderantziz, mugimendu independentistek salatzen duzun ikuspegi hertsi hori ba ote dute?\nJ-M LB: Ez. Independentista izatea eta nortasun hertsiaren arteko loturarik ez dago. Kataluniari dagokionez adibidez, ez naiz aditu bat baina Bartzelona ongi ezagutzen dut familia han baitut, eta erran dezaket zalantzarik gabe herri hori munduari idekia zaiola. Bere hizkuntza eta historia defendatzen ditu baina ez du nehor bazterrean uzten. Nortasun idekiak bizi daitezke norberaren berezitasunetan.\nZure liburuak harrera ona ukan ote du Estatu frantsesean?\nJ-M LB: Bretainian bai behintzat. Estatu frantseseko gaineratekoari aldiz, oihartzunik ez dut izan. Gero nahiko berria da nire liburua. Prentsari dagokionez aldiz, prentsa paristarrak ez du batere nire lana aipatu. Mediapart-ek baizik ez du zerbait egin. Gero erran behar dut bere zuzendaria den Edwy Plenelek entseguaren hitzaurrea egin didala. Menturaz, nire lana ez da kalitatezkoa, eta horregatik ez dute aipatu beste inon. Hala ere hedabide guziei helarazia izan zaie liburua.


::: Euskonews & Media ::: Gaiak ::: Albert Einstein: 1905/2005\nAlbert Einstein: 1905/2005\nUnai UGALDE, Euskal Herriko Unibersitateko Kimika Fakultateko Irakaslea. Einstein Annus Mirabilis 05 Kongresuaren Idazkari Nagusia\nientzia unibertsalarentzat miresgarria izan zen urte baten mendeurrenaren atarian gaude: 1905. Oraindik Max Planck-ek (1900) quanta iraultzaileen inguruan formulaturiko hipotesien oihartzuna nabaria zen. 1905. urtea, hirugarren mailako peritu batek, Suitzatik, Bernako Patenteen bulegotik, Alemaniako aldizkari ospetsuenera (Annalen der Physik) artikuluak bidaltzen zituen bertan argitaratzeko. Albert Einstein zen, 1879-an jaioa Alemaniako Ulm herrian. Bost lan izan ziren, John Stachel fisikari eta historialariak esan bezala, fisikaren aurpegia aldatu zutenak. Hauetako bakar bat nahikoa izango zen bere garaiko fisikari ospetsu bezala kontsakratzeko. Denak kontuan hartuta ordea, gailur unibertsalean kokatzen dute, Arkimedes eta Newtonekin. Albert Fösing, bere biografoaren arabera, “never before and never since has a single person enriched science by so much in such short time as Einstein did in his annus mirabilis”. (Einsteinek annus mirabilis –ean egin zuena, zientzia hainbeste eta hain denbora gutxian aberastea, ez zuen sekula pertsona bakar batek inoiz egin ordura arte eta ezta harrezkero ere).\n1905-EKO BOST LANAK\nLan guzti hauetan lehenengoak, “Über einen die Erzeugung und Verwandlung des Lichts betreffenden heuristischen Gesichtspunkt” zuen izenburutzat. (“Ikuspegi heuristiko batetik, argiaren ekoizpen eta transformazioari buruz”)1. Bertan, Einsteinek, efektu fotoelektrikoaren azalpen bat eman zuen, argiaren izaera korpuskularra erabiliaz. Fisika kuantikoaren genesian oinarrikoa den lan bat da honako hau, oso iraultzailea egilearen hitzetan. Eremu jarraituetan oinarrituriko argia igorri eta transformatzeko Maxwell-en teoria elektromagnetikoa zalantzan jarri zuen eta argi energia modu diskretu batean erabili zuen, argi kuantu edo korpuskulu zatiezinak proposatuaz. “For his services to Theorical Physics, and especially for his discovery of law of the photoelectric effect”, 1921-ean Nobel saria eman zioten.\nBigarrena “Über die von der molekularkinetischen Theori der Wärme geforderte Bewegung von in ruhenden Flüssigkeiten suspendierten Teilchen” izan zen. (“Beroaren teoria zinetiko-molekularrak exijituta, pausagunean dauden likidoetan esekita dauden partikula txikiei buruz”)2. Lan honetan, Einsteinek, esekita dauden partikulen mugimendu irregularrek sortzen dituzten fluktuazio estatistikoek, termodinamika klasikoaren bigarren legea hausten dutela ohartu zen eta horrela teoria hauen mugak agerian utzi zituen. Urte horretan argitaratu zuen bosgarren lanarekin batera “Zur Theorie der Brownschen Bewegung”, (“Mugimendu browniarraren teoriari buruz”)3, Einsteinek mugimendu browniarraren oinarriak ezarri zituen (Robert Brown-ek 1927-an uretan esekitako polen aleak aztertzen behatutako fenomenoa). Fluidoen molekulek jasaten duten, esekita dauden partikulen bonbardaketaren ondorioa azaltzeko, esperimentaki, bataz besteko desplazamendua kontuan hartzeko eta abiadura alde batetara uzteko proposamen egin zuen. Lan hauek Jean Perrin frantsesari, Avogadroren zenbakiaren kalkulu berriak egiteko bidea ireki zioten, baita esperimentalki atomoen neurriak kalkulatzeko aukera ere. Gainera, atomoa eta molekuletan sinesten ez zutenen ideiak betirako uxatu ziren.\nHirugarren lana “Zur Eletrodynamik Bewegter Körper” (“Mugimenduan dauden gorputzen elektrodinamikari buruz”) izan zen, laugarren lanarekin batera “Ist der Trägheit eines Körpers von seinem Energieinhalt abhängig?” (“Gorputz baten inertziak, ba al du bere energiarekiko menpekotasunik?”) egun erlatibitatearen teoria berezia bezala ezagutzen duguna osatzen dute. Erlatibitate bereziaren teoria hau bi printzipiotan oinarritzen da: erlatibitatearen printzipioa (fisikak berdina izan behar du erreferentzia sistema inertzial guztietan) eta argiaren abiaduraren balio konstantearen printzipioa (argiaren abiadura isotropoa da eta magnitude berdina du erreferentzia sistema inertzial guztietan). Teoria honekin, Lorentz-en erlatibitatearen printzipioa eta Maxwell-en elektrodinamikaren artean zegoen itxurazko gatazka konpondu zuen, non erreferentzia sistema batzuk abantailak zituzten. Guzti honek, aldiberekotasuna eta argiaren eterra baztertzea exijitu zuen. A.E. gazteak, argi eta garbi, logikaren indar gogorrarekin, bertan behera utzi zituen orduan ezagunak ziren fisikaren oinarriak, espazio-denbora berrietan oinarrituriko eskemak eraikitzeko, non espazioak eta denborak bere balio absolutuak galtzen dituzten. Halabeharrez, erlatibitatearen printzipioa eta argiaren abiaduraren balio konstantearen printzipioen ondorioz, bere laugarren lanean masa eta energiaren arteko baliokidetasunera iritsi zen. Formula famatu honetan laburtzen da E = m.c2, nahiz eta berak orduan “gorputzaren masaren aldaketa L/v2” zela esan zuen, non L gorputzak igorritako erradiazio elektromagnetiko den eta v argiaren abiadura diren. Irrati gelak erabiltzea proposatzen zuen teoria honen baliotasuna frogatzeko. Garai hartan, egileak ez zuen formula xume honek bere erraietan gordetzen zuen botere neurrigabea ezagutzen, urte batzuk beranduago, kontrolik gabeko erreakzio nuklearren bidez kanporatua izango zena alegia.\nAlbert Einstein. (Argazkia:www.asst.ch)\nEinsteinek, Planck-ek bezala, lege naturalen printzipio nagusiak maitatu zituen. Aipatutako bi printzipioetaz gain, urte batzuk geroago, Einsteinek baliokidetasun printzipioa (Eremu grabitatorio bat eta erreferentzia sistema baten azelerazio bat bereiztu ezinak direla) enuntziatu zuen, hau oinarritzat harturik erlatibitate orokorraren teoria eraiki zuen. Bere originaltasuna eta edertasuna kontuan harturik garai guztietako pentsamendu zientifikoaren maila goreneko lana da. 1907-an hasi eta funtsean 1915-ean bukatu zuen. Grabitateari leku bat egin nahian, espazio-denbora absolutuari uko egiteko beharrarekin, berau geometrizatu zuen eta Newtonen grabitazioaren teoriari lekua irabazi zion. Urte asko beranduago, bere nota autobiografikoetan, Newtoni barkamena eskatu zion, bera bezalako jenio bati bakarrik zegokion tamaina horretako atrebentziagatik.\nGrekoek eta Newtonek bezala, Einsteinek zeruen aldaketa ezean sinetsi zuen. Hori dela eta eremu grabitatorioaren ekuazioetan berez ateratzen ez zitzaion gai bat (kosmologikoa) sartzera behartua sentitu zen. Gai honek, erakarpen grabitatorioaren kontra egiten duen aldarapena simulatzen du eta kolapsoa ekidin ustezko unibertso estatiko batean. Unibertsoaren espantsioa deskubritu zenean (Hubble, 1929), Einstein gai hau gehitzeaz damutu zen, bere “bizitzako oker handiena” bezala onartuaz. Ironikoki, badirudi azken aldian berriro ere bogan jartzen ari dela aipatu konstante kosmologikoa, unibertsoaren espantsioan behatzen den azelerazioaren esplikazio sinple gisa.\nAlperrik pasa zituen Einsteinek bere azken urteak grabitatea eta elektromagnetismoaren bateratzearen bila. Beste indarrak (ahulak eta bortitzak) ez ziren ondo ezagutzen. Gaur ezagunak diren lau elkarrekintzek, erabateko bateratzearen kontra borrokan jarraitzen dute, baldin eta Einsteinen eskema hautsi eta hamar edo hamaika dimentsioko eszenatoki hipotetiko batetara pasatzen ez bagara, super-soken teoriekin edo M teoriekin. Zein izango da milurteko honetan Einstein-i barkamena eskatzeaz arduratuko den jenioa?\nBERE LANAREN INPAKTUA\nEinsteinen lanaren inpaktua izugarria izan da eta izango da. Txikienetik hasi (oinarrizko partikulen fisikaren teoria estandarra, eremu kuantiko erlatibisten teoriaren markoan) eta handienera (unibertsoaren teoria eskala handian, non erlatibitate orokorrak markatzen dion kosmologiari nolakoa izango den bere geometria globala eta bere eboluzio dinamikoa) doa, bestalde sinpleenetik (elektroi baten arrazoi giromagnetikoa) konplexuenera (super nova baten kolapsoa). Energia baxuenak (Bose-Einstein kondentsatuak nanokelvin gutxi batzuetako tenperaturan) ere ez ditu ahazten eta noski ezta altuenak (quark-gluoi plasma) ere. Aplikazio ohikoenekin (Global Positioning system) ere aritu zen, baina baita teknika sofistikatuenekin (optika atomiko ez-lineala) ere, etab.\nAlbert Einstein. (Argazkia: ravingmad08.tripod.com)\nA.E.-en inpaktua, ez da fisikara eta zientziara bakarrik mugatzen. Bere ideiek, aztarnak utzi dituzte kultura modernoan, plastikatik hasi eta poesiaraino. Era berean ezagutzaren teoria eta filosofia ere eragin ditu. Einsteinek, uko egin zien kontzeptu fisikoen sorrera enpirikoei, giza espirituaren sormen libretzat zituelako. Dena dela, pentsamendu logiko hutsak, ez digu kanpoko munduaren ezagutza ekartzen, hori esperientziak bakarrik ematen digu. Hala ere, kontzeptuek, zentzumenaren bitartez jasotzen ditugun esperientziak ordenatzen laguntzen digute, eta orain arte, natura beti agertu da sinplezia eta edertasun matematikoaren alde. Leibniz eta Planck lagun harturik, beti bilatu eta sinetsi zuen aurrez ezarritako armonian. Filosofiari buruz, esan beharra dago, erlatibitatearen teoriak, filosofo guztiek, unibertsoarekiko zituzten ideiak birplanteatzera bultzatu zituela. Denbora, materia eta beranduago, esperimentuek setati kontra egiten dioten, Einsteinek errealismo lokalez bete zuen fisika kuantikoaren inguruan jarrera bat hartzera bultzatuak izan ziren. (nahiz eta ez zuten egin, hau baztertzeko gogorik ez zutenak konbentzitzeko adina indar).\n1Bernan datatua, 1905-eko martxoaren 17an jasoa.1905-eko ekainaren 9-an argitaratua. Annalen der Physik 17 (1905): 132-148\n2Bernan datatua 1905-eko maiatzean, 1905-eko maiatzaren 11-n jasoa.1905-eko uztailaren 18-an argitaratua. Annalen der Physik 17 (1905): 549-550\n3Bernan datatua 1905-eko abenduan, 1905-eko abenduaren 9-an jasoa. 1906-ko otsailaren 8-an argitaratua. Annalen der Physik 19 (1906): 371-381\n4Bernan datatua 1905-eko ekainean, 1905-eko irailaren 26-an jasoa.1905-eko irailaren 26-an argitaratua. Annalen der Physik 17 (1905): 891-921\n5Bernan datatua 1905-eko irailan, 1905-eko iraularen 27-an jasoa.1905-eko azaroaren 21-ean argitaratua. Annalen der Physik 18 (1905): 639-641\nInicio > EM 290 > Gaiak


Idazleak - Koldo Ameztoi - Hemeroteka - Dena dela... Lapurdiko\n1989-06-25 Dena dela... Lapurdiko | Josu Landa\nKoldo Ameztoik antzesle eta kultur kudeatzaile burutu ohi duen lana aski ezaguna izango du ARGIAko irakurleak. Ezagutzen ez duenarentzat, gorputz haundiko umea dela esan genezake. Agian horrexegatik hain egoki kondatzen dizkie ipuinak umeei. Daniel Landart-ek liburuko hitzaurre zoragarrian Koldoren ustezko arbaso bat deskribatzerakoan, dudarik gabe, Koldorengan berarengan kausitu du inspirazioa: “Gizon bat zen, itxuraz ongi egina, handia eta lerdena. Ileak apur bat kuxkulatuak, aurpegi zarmant bat; irri zabal batek gordetzen ziolarik sekulan arras gaindituzko herabetasun bat, masailak doi-doia gorri arazten zizkiona…”. Halako xarmangarria dugu Ameztoi.\nXarmangarritasun hori oraingoan liburu gisa adierazi nahi izan digu, Maiatz-ek kaleratutako “Dena dela… Lapurdiko” honi esker. Zinez lortu duelakoan gaude. Bere ogibidea diren kondakizunak errepikatuz —antzeslanez nahiz irratiz— plazaz plaza eta eskolaz eskola bereganatu duen maisutasuna papereratzea ez da inola ere apostu makala. Hizkeraren arintasuna eta interesa mantentzea erdietsi du orohar, baina ahozkotik idatzira dagoen tartean beste zenbait oztopo aski gainditu ez dituelakoan gaude: esate batera, irakurleari keinu gehiegi egiten zaizkio, ipuina ahoz kondatzen ari balitz bezala. Aitzitik, kontatzen duena bitxia da, eta irakurlearen aditasuna mantentzen du.\nBukatzeko esan dezagun liburua nondik nora doan. Herri bateko biztanleak modu berezi batez izendatzeko erabili ohi diren formulak hartu, eta izengoiti horien jatorria asmatu egiten du Koldo Ameztoi, horren inguruan ipuin ia mitikoak burutuz. Lapurdiko 50 herri hautatuak izan dira liburu honetara, eta esanmolde berezko beste hainbeste goitizen (adibidez, “Ardi zahar jale Biriratuko”, “Tripa handi Hazparneko”, “Itsas lapur Hendaiako”…) dira kondakizunon abiapuntua. Liburuaren aurkeztera oso zainduta dago, Neni Larregi-ren lankidetasuna dela kausa.


iraila | 2013 | Hizkuntza akatsak\nOkerrak: *urtarrilan, *otsailan, *apirilan, *maiatzan, *ekainan, *uztailan, *irailan.\n*Urtarrilan, *otsailan, *apirilan, *maiatzan, *ekainan, *uztailan, *irailan okerrak dira. Zuzenak: urtarrilean, otsailean, apirilean, maiatzean, ekainean, uztailean, irailean.\nKategoria Deklinabidea, Okerrak, etiketak akatsak, data, deklinabidea, hilabeteak, 2013/09/24 egilea Miren Basurto.\nOkerrak: *irailaren 11a, *irailaren 11ea, *irailaren 11an, *irailaren 11ean\nData idazteko garaian, 11 zenbakiak hamaika arazo sorrarazi ohi du.\nEa item hauetan zalantzarik duzun!\n1. Bihar ….. izanen da.\na) irailaren 11\nb) irailaren 11a\nc) irailaren 11ea\n2. Azken bilera ….. egin omen zuten .\na) uztailaren 11n\nb) uztailaren 11an\nc) uztailaren 11ean\n3. Zein da zuzena?\na) Uharten, 2013ko irailaren 11n\nb) Uharten, 2013ko irailaren 11an\nc) Uharten, 2013ko irailaren 11ean\n4. Zein da zuzena?\na) Uharte, 2013ko irailaren 11\nb) Uharten, 2013ko irailaren 11a\nc) Uharte, 2013ko irailaren 11ea\nZalantzarik izan baduzu, jarrai ezazu sarrera hau irakurtzen. Jarraitu irakurtzen →\nKategoria Deklinabidea, Okerrak, etiketak -a itsatsia, 2013/09/10 egilea Miren Basurto.


Archives for abendua 2007\n2007 abendua 27 by 1 Comment\nJoan den abenduaren 27an Alai Batzatik 200 lagun PINera joan ginen. Goizeko 9etan hiru autobusez bideari ekin genion.\nArgazkiak ikusteko, sakatu hemen.\n2007 abendua 16 by 6 Comments\nGabonetako Jaialdiaz 2007 urteari agurra eman genion Alai Batzan.\nArratsaldeko 5etan ekitaldian parte hartuko zituzten aktore, abeslari eta dantzari guztiak prest zeuden publikoari prestatutakoa erakusteko. Bazkide ugari sartu ziren On Bosko aretoan eta ziur gaude denek primeran pasatu zutela. Lehenengo hiruhilabeteko argazkiek, jokoek, antzerki-lanek, dantzek, abestiek eta agertokitik pasatu ziren guztiek gozararazi ziguten.\nJaialdiak ordu eta erdi iraun bazuen ere, ez zen aspertzeko aukerarik egon. Ekitaldia bukatutakoan, guztiok patio berdera abiatu ginen eta hotzari aurre egin genion txokolate beroa hartuz.\nEskerrik asko Jaialdian parte hartu zenuten guztioi, zuek gabe hau ez zitekeen posible izan. Eta bukaeran banatu genituen azaltzen den moduan, Alai Batzako monitoreok Eguberri zoriontsuak opa dizkizuegu.\n2007 abendua 15 by Leave a Comment\nJoan den ostiralean, abenduaren 14an, DBH Gala ospatu genuen Alai Batzan.\nBederatziak inguru, izugarrizko hotza egiten bazuen ere, apuntatu zirenak atea irekitzearen zain zeuden. Esan dezagun gehienak oso apainduta eta elegante etorri zirela, argazkietan ikusten denez. Behin bikoteka jarriz gero, guztiok afaltzera joan ginen: pizza eta ogitarteko egin berriak.\nOndoren, argazkiak ateratzeko momentua izan zen. Nahiz eta batzuk erregu eske ibili, azkenean guztiak kamara aurrean jartzea lortu genuen. Eta segidan, Galako desfilea izan zen. Gure modeloak ibiltokitik pasatu ziren ekarritako soineko eta traje bereziak publikoari erakusten.\nEta Galari merezitako amaiera emateko, sekulako diskoteka antolatu zen. Gure artean dj ospetsuenetariko bat izan genuen, alegia, dj Kaiet. Benetan, gozatu egin genuen musikarekin.\nEta bukatzeko, aurtengo “miss” eta “mister” aukeratu genituen: Xabi eta Amaia. Horrela, Javier, Jaione eta Aitorri zorionak eman ondoren, Gala bukatu zen.\n2007 abendua 10 by admin 17 Comments\nHemen daukazue gune berri hau. Albisteak, azken kronikak, argazkiak, etabar jarriko dizkizuegu.\nEta ganiera zuen iruzkinak idatz ditzakezue. Anima zaitezte eta zuen iruzkinak bidali. Horretarako, klikatu iruzkinaren ikurrean eta idatzi nahi duzuena. Ez ahaztu zure izena eta helbide elektronikoa jartzea.\nOngi etorri, aurrez…!


Festival Act - Guggenheim Bilbao Museoa\nMirage konpainiak sorkuntza kolektiboaren arloan izandako esperientzien berri emango du solasaldi batean. Hain zuzen ere, ACT 2014 Jaialdian parte hartuko du, Quijotadasantzezlana aurkeztuz. Antzerki mota honek kutsu fisiko nabarmena du, jolas bat balitz bezala, non aktoreak gorputzaren eta hitzaren bidez beste zenbait lekutara garamatzaten irudi poetikoak sortzen dituen. Aurkezleak izango dira konpainiaren zuzendariak: Miguel Oyarzun, Isla Aguilar eta Daniel Gallardo.\nEkainak 5, osteguna, 12:00 h\nDoako sarrera (Museoaren txarteldegian jaso behar dira nahitaez; ikusle kopurua mugatua da)\nBeste jarduera batzuk | Haurrak eta familiak Museoaren Lagunak Orokorra Lurra jan nahi duen munstro baten ipun dibertigarria entzun eta Cataplinarekin imajinatu eta eraiki planeta goxo bat. Larunbata 8 eta igandea 9 11:30–13:30: 15 haurrez osatutako talde bat Adina: 6–8 urte Hizkuntza: ingelesez Larunbata 15 eta igandea 16 11:30–13:30: 15 haurrez osatutako talde bat Adina: 2–5 urte Hizkuntza: ingelesez Larunbata 29 eta igandea 30 11:30–13:30:… JarduerakFestival Act Web korporatiboa


'Fracking'-arekin aurrera jarraituko duen edo ez argitzeko eskatu diote Jaurlaritzari - Alea.eus\n'Fracking'-arekin aurrera jarraituko duen edo ez argitzeko eskatu diote Jaurlaritzari\nEstitxu U. Lopez de Arkaute 2018-02-07 17:46\nFracking Ez eta Berriztu mugimenduek agerraldia egin dute gaur, Gasteizen. ALEA\nKonstituzionalak fracking-a mugatzen zuen EAEko legea aldarazi ondoren, Fracking Ez eta Berriztu taldeek Eusko Jaurlaritzari eskatu diote argitzeko "lurraldea zulatzeko asmoa duen edo ez".\nEuskal Autonomia Erkidegoan fracking-a egiteko baimenak indarrean dituen erakunde bakarra Eusko Jaurlaritza da, eta are gehiago, badaude eskatuta dituen baimen batzuk eta oraindik onartu gabe daudenak. Bere garaian, hainbat enpresa pribatuk gasa lurretik ateratzeko eskatu zituzten baimen guztiak bertan behera geratu dira. Hartara, Espainiako Auzitegi Konstituzionalak fracking-a mugatzen zuen EAEko legea aldarazi ondoren, erkidegoko gobernuaren esku dago erabakitzea aurrera jarraitzen duen edo ez teknika honekin.\nHala gogoratu dute Fracking Ez eta Berriztu mugimenduek elkarrekin Gasteizen egin duten agerraldian: "Euskal Autonomia Erkidegoan indarrean daude Enara Handia baimena, Saia baimena, eta Arabako Errioxan eta Errioxan (Espainia) dauden beste batzuk, denak dira Jaurlaritzarenak".\nHortaz, Lakuari eskatu diote argitzeko lehenbailehen "aprobetxatu nahi duten Auzitegi Konstituzionalak egin duen aldaketa fracking-a egiteko berriro, edo erabat baztertuta dagoen, egon beharko lukeen bezala". Bide batez ohartarazi dute fracking-era itzultzeko borondatea baldin badago, "erantzuna tamainakoa izango da, indartsua".\nLuis Casado mugimenduotako bozeramaileak azaldu duenez, hil honen 21ean Eusko Legebiltzarrean agerraldia egin behar dute Energiaren Euskal Erakundeko (EVE) zuzendari Iñigo Ansolak eta SHESAko zuzendari Luis Muñozek, Armentia II putzua burutzeko tramitazioaren inguruan. Batzar horretan egoera argitu daitekeela uste dute herritar plataformako kideek: "Eusko Jaurlaritzari erregai fosilen eta, kasu honetan, gasaren apustua alde batera uzteko premia helarazten diogu, indarrean dauden baimen guztiak bertan behera utziz".\nCasadok gaineratu duenez, fracking-a sustatzeko sortu zen SHESA elkarte publikoa "desagertu behar da", eta EVEk "egiazko trantsizio energetikoa lortzeko lan egiten duen erakunde bat izateko eraldatu behar du", efizientzia, kontsumoa murriztea eta energia berriztagarrietan oinarritzen den eredua bultzatuz.\nHalere, Espainiako Auzitegi Konstituzionalak EAEko legea aldatzea "tamalgarritzat" jo dute Berriztu eta Fracking Ez plataformek. Gogoratu dute fracking-a mugatzen zuen legea 103.589 sinadurek bultzatu zuten herri ekimen legegile batetik abiatu zela, eta onartezina dela "Estatuko gobernuak zulatuak izan daitezkeen eremuetako biztanleen borondatearen gainetik pasatzea". Gainera, Casadoren esanetan, legea murriztu dute fracking-a egin nahi dutenentzako bidea erraztuz, "eta gure osasuna eta bizimodua suntsituz".


Bilduma: HARTZ ETA UNTXI\nGaia:Hartz eta untxi baten arteko adiskidetasuna.\nGirotzea: Baso bat, udaberrian.\nHartz eta Untxi lagun bitxiak dira. Ez dirudi ezer dutenik berdin; ordea, biek ikusiko dute elkarrekin daudenean bizitzan hobeto moldatzen direla.\nUntxi esnatu berri da, Hartzen koban negua eman ondoren. Bere gordelekura bueltatzean, Dortoka aurkitu du eta bertatik ateratzea lortzen du, oso astiro bada ere. Baina beste oztoporik ere aurkitzen du, udaberrian ere beste auzokide bat baitu basoan: okil berdea. Bere jarduera frenetikoa eta zuhaitzaren enborra zulatzean egiten duen zarata direla eta, Untxi urduri jartzen da eta Hartzengana doa, okil berdeari etengabeko mokokatzeari utzarazi diezaion.\nBadirudi Untxi edozergatik sumintzen dela, eta hala esan dio Hartzek. Hori dela eta, Untxik bere jarreraren gainean hausnartuko du, eta gertatzen zaiona beste modu batera ikusten eta basoko gainerako animaliekin harremanetan jartzeaz gozatzen ikasiko du.\nJULIAN GOUGH 1966an jaio zen eta Irlandan hazi zen. Rock talde bateko abeslaria izan zen; poeta da, zenbait nobela argitaratu ditu, BBCko irratsaioetan parte hartzen du, eta Minecraft jokoaren amaieraren egilea da.\nJIM FIELD irudigilea da, pertsonaien diseinatzailea eta animazio zuzendaria.\n• Bitonuak (berdea liburu honetarako), liburu bakoitzaren identitate indibiduala bultzatzen du.\n• Gai eskatologikoak lantzen ditu, baina zakarra izan gabe, umorez.\n• Liburuaren amaiera bat dator hurrengoaren hasierarekin.\nSustatzen diren balioak: Enpatia, desberdintasuna.\nEzaguera arloak: Euskara eta Literatura, Natura Zientziak, Gizarte Zientziak.\nEgilea: Julian Gough.\nMarrazkilaria: Jim Field.\nItzulpena: Edu Zelaieta Anta.\nFormatua: 129 x 181 mm.


Irekia Eusko Jaurlaritza - Gobierno Vasco :: Erabakia, 5.000.000 eurotik gorako gasturako baimena ematekoa. Helburua: produktu berriak garatzeko proiektuak egiteko laguntza-programa finantzatzea, 2015eko ekitaldian zehar (Gaitek Programa). (2015-02-10(e)ko Kontseiluan hartutako erabakiaren laburpena)\nErabakia, 5.000.000 eurotik gorako gasturako…\nErabakia, 5.000.000 eurotik gorako gasturako baimena ematekoa. Helburua: produktu berriak garatzeko proiektuak egiteko laguntza-programa finantzatzea, 2015eko ekitaldian zehar (Gaitek Programa). (2015-02-10(e)ko Kontseiluan hartutako erabakiaren laburpena)\n2015-02-10eko Gobernu Kontseiluaren Akordio nagusiak\nEUSKO JAURLARITZAK I+G PROGRAMEN ARKITEKTURA ALDATU DU\n2015eko I+G programen deialdietako zenbateko osoa 133,6 milioi eurokoa da, 2014koa baino % 7 gehiago.\nZientzia, Teknologia eta Berrikuntza Plana 2020ko arloko lehen programa onartu du, emaitzei bideratutako irizpideak dituena eta onuradunei programaren ikuskaritza egiteko exijitzen die\nEusko Jaurlaritzak 34,5 milioi euro bideratuko ditu gaurtik aurrera produktu berrien garapenera eta teknologian oinarritutako enpresa berrien sorrerara\nFEIk finantza-ildo berria sortu du, besteak beste, I+Gen arloan inbertsioa eta garapena bultzatzeko proiektuetarako.\nEusko Jaurlaritzak 2015eko I+Grako diru-laguntza programen deialdia abiarazi du Zientzia, Teknologia eta Berrikuntza Plana 2020ren irizpideei jarraiki. Horren ondorioz, programa guztiak berrantolatuko dituzte. Deialdi horietara guztira 133.600.000 euro bideratuko dira, 2014an baino % 7 gehiago.\nGobernu Kontseiluak 34.500.000 euroko gastua onartu du GAITEK 2015 proiektuaren deialdia hornitzeko. Deialdi horren bidez lagunduko dira Produktu Berriak Garatzeko Proiektuak eta Oinarri Zientifiko eta Teknologikoko Enpresa Berriak Merkaturatzeko Proiektuak.\nProgramaren helburua enpresen lehiakortasuna hobetzea da I+G+B jarduerak barne hartzen dituzten proiektuak sustatuz eta, horrela, produktu berriak garatuz; halakotzat joko dira, hain zuzen, produktu originalak eta dagoeneko merkatuan daudenak baino hobeak garatzen dituzten produktuak, betiere merkatuaren eta gizartearen eskaerak hobeto asetzeko helburuarekin.\nDeialdi hori eta EGLSk aurreikusitako gainerako programa eta mekanismoak Zientzia, Teknologia eta Berrikuntza Plana 2020 onartu berriaren barne daude, eta zenbait berritasun dakartza Europako araudietara egokitzeari eta indarrean dauden mekanismoen zein programen eraginkortasuna sendotzeren aldeko Eusko Jaurlaritzaren apustuari buruz.\nEuskadiren I+G programen arkitektura berria\nIndustria aro berriari aurre egiteko, I+G+B babesteko mekanismoak, tresnak eta programak sortzeko beharra aurkitu dugu, azaldu du Arantxa Tapia sailburuak.\nOrain arteko programek beren funtzioa bete dute, baina industria berriak tresnak egokitzeko exijitzen digu.\n"Programen arkitektura berria gutxika doituko dugu lehen aipatu dudan transferentzia handiagoa lortzeko. Ondorioz, emaitzetara bideratutako irizpideak gehituko ditugu, enpresen eskaera aintzat hartuz, Europar Batasunak ezarritakoari jarraiki eta baliabideen eraginkortasuna handitzeko. Baliabide horiek publikoak eta pribatuak izango dira, inbertsio publikoak inbertsio pribatua sustatu eta katalizatu behar duelako", nabarmendu du Tapiak.\nArkitektura horrek hainbat zeregin ekarriko ditu: orain arteko programak berrikustea, oraingo egoerara egokitzea eta, egokia izanez gero, programa berriak sortzea, enpresen lehiakortasuna hobetzeko alderdiak kontuan hartuz.\nIKERTU 2.000.000 1.400.000\nETORTEK 19.600.000 18.000.000\nETORGAI 28.000.000 29.000.000\nGAITEK 34.500.000* 36.365.716\nEMAITEK 49.500.000** 28.000.000\n133.600.000 (+7%) 124.801.430\n* Gaitek 2015 programaren xedea orain arte NETs programak betetzen zuena izango da\n** Emaitek 2015 programaren xedea orain arte IKZ programak betetzen zuena izango da\nPlanteamendu horrek Zientzia, Teknologia eta Berrikuntzaren Euskal Sarearen sistema osoa indartzen du eta, aldi berean, sareari egiten diogun exijentzia nabarmentzen du: bere jarduerak Euskadiko industria sarean eragina izan dezala.\nGaitek 2015: emaitza eta neurketa gehiago eta kudeaketa sinpleagoa\nEGLSk aldaketak egin dizkio gaur onartutako Gaitek 2015 programari proiektuen kalitatea hobetzeko, emaitza-orientazioa handitzeko eta programaren kudeaketa errazteko. Hala, programa askoz ere eraginkorragoa izango da, eta bete beharreko betekizunak eta eman beharreko bermeak, aldiz, zorrotzagoak, diruz lagundutako proiektuen justifikazioari dagokionez.\nHonako hauek dira aldaketa nagusiak:\n- Programaren xedea zabaltzea. Produktuen hobekuntzaz gain, Gaitek 2015ek NETs programaren xedea bere egingo du. Bi programak bakar batean batu dira. Horrenbestez, programaren xedeetako bat oinarri zientifiko eta teknologikoko enpresa berriak sortzeko proiektuak babestea izango da.\n- Proiektuen gutxieneko tamaina ezarri da. Proiektua gutxienez 100.000 eurokoa izango da, ezpada lankidetzakoa; kasu horretan, 50.000 eurokoa izan beharko da enpresako, laguntza jaso ahal izateko.\n- % 25eko diru-laguntza. Gehieneko diru-laguntza % 25ekoa izango da, enpresaren tamaina eta proiektu mota edozein dela ere, banakakoa edo lankidetzakoa.\nEmaitzak lortzera bideratuko dira, lehen baino gehiago, ebaluazio-irizpide gakoak. Hala, 2015eko deialditik aurrera, proiektuen emaitzen segimendu-sistema hobea izango da.\nIkuspegi hori I+G laguntzeko programa guztien deialdietan sartuko da, ahalik eta laguntza-mekanismoen sistema eraginkorrena eta merkatukoen antzeko emaitzak lortzeko.\nDeialdi horretatik aurrerakoetan, erakunde onuradunek diru-laguntzaren justifikazio-kontua aurkeztu beharko dute, proiektuaren kostuen ikuskaritza-txostena atxikita. Horrek guztiak nabarmen hobetuko du proiektuen justifikazioen ikuskapena, diru-laguntzen ordainketa ere asko arinduz.\nGaitek 2014k 796 proiektu lagundu zituen\n2014an, Gaitek programak 796 proiektu lagundu zituen; alegia, 179,9 milioi euroko inbertsio induzitua, 36,3 milioi euroko diru-laguntzatik hasita (% 20,1).\nProiektu horiek honela banatzen dira arloka: 420 proiektu industriaren ekoizpen eta teknologian; 126, garraioan, telekomunikazioetan eta azpiegituretan; 98, osasunean; 60, energiaren ekoizpen eta banaketan; 40, ingurumenean; 19, kulturan eta aisialdian; 18, lehen sektorean; 12, hezkuntzan; 2, lurraren esplorazioan eta ustiaketan; eta proiektu 1, azkenik, espazioaren esplorazioan eta ustiaketan.\nI+Gn inbertitzeko finantzaketa-ildo berria\nEuskal Finantza Institutuak finantzazio lerro berria jarri du martxan enpresa txiki eta ertainen, eta midcaps enpresen G+B-rako inbertsioak bultzatzeko.\nFinantzatuko diren kontzeptuen artean, aktiboen erosketak, aktiboen berritze prozesuak, aktibo ukiezinen inbertsioak, garapen kostuak, B+G gastuak etab. aurreikusten ditu.\nFinantzazio lerroaren maileguen baldintzak eta kopuruak Euskal Finantza Institutuak ezarritakoak dira.\nRT @aarranzcad: GAITEK 2015: programa de apoyo a la realización de proyectos de desarrollo de nuevos productos. http://t.co/q6KGtBcJtP\nEl G.Vasco modifica la arquitectura de sus programas de I+D. El importe de las convocatorias crece un 7% Vía Irekia http://t.co/sqiyIKAD9D\nGAITEK 2015: programa de apoyo a la realización de proyectos de desarrollo de nuevos productos. http://t.co/q6KGtBcJtP\nProduktu berriak garatzeko Gaitek programaren deialdia onartu dute (2012-11-13(e)ko Kointseiluan hartutako erabakia)\nErabakia, 5.000.000 eurotik gorako gastua baimentzeari buruzkoa. Helburua: Euskal Autonomia Erkidegoan izaera estrategikoko industria-ikerketa eta garapen esperimentaleko proiektu integratuak egiteko laguntza-programa finantzatzea, 2015eko ekitaldian zehar (Etorgai Programa). (2015-03-03(e)ko Kontseiluan hartutako erabakiaren laburpena)\nCONFEBASK eta EUSKOMER erakundeei diru-laguntzak. (2015-07-07(e)ko Kontseiluan hartutako erabakiaren laburpena)\nErabakia, 5.000.000 eurotik gorako gastua egiteko baimena ematekoa. Helburua: Euskal Autonomia Erkidegoko arrantza- eta akuikultura-sektorerako 2014ko diru-laguntzetarako deialdia finantzatzea. (2014-05-27(e)ko Kontseiluan hartutako erabakiaren laburpena)


Kategoria: Jaiak, San Pedro jaiak\n11:00 – DIANA Eskoriatzako TXISTULARI TALDEAREKIN.\n12:00 – Herriko hildakoen aldeko MEZA .\n12:00 – Entzierro txikia Apotzagako bidetik Intxaurtxuetara. Bertan, errekortadore eskola ibiltaria .\n13:00 – SONIDOS DE MEXICO mariatxi […] irakurri gehiago »\n11:00 – DIANA Eskoriatzako TXISTULARI TALDEAREN .\n12:30 – Musika eskolako EUSKAL DANTZA TALDEA plazan.\n12:30 – TALOGILEAK ETA SAGARDO KUPELA, herriko plazan.\n13:00 – TRIKITILARIEKIN KALEJIRA.\n15:00 – KANTU BAZKARIA […] irakurri gehiago »\n11:00 – DIANA Eskoriatzako TXISTURALI TALDEAREKIN .\n12:00 – “Patatak+” lehiaketa Gorosarri plazan. (ikusi oinarriak)\nIzen-ematea whatsapp-ez 650 495 166\nNahitaezko osagaia: PATATA\nPlaterik onena: 150 € eta zurezko koilara\nOriginalena: 100 €\nHitzaldia: Mugimendu askea eta kalitazteko zaintza\nLekua:\tJose Arana Ikastola\nAntolatzailea: Arizmendi ikastola\nKategoria: Famila, Haurrak, Hitzaldia\nHaurdun dauden eta jaio berriak dituzten familiei zuzendutako tailerra da.\nHitzaldia: Desmontando estereotipos eróticos\nDesmontando estereotipos eróticos\nPonente : Natalia Urteaga, Bioquímica y Sexóloga Evolutiva – Presidenta de ADP Sexología\nEgunak: 2022/06/28(e)tik 2022/07/26(e)ra\nKategoria: Erakusketa, Jaiak, San Pedro jaiak\n1972an, eta lur-jausi baten ondoren, urrezko bi pieza aurkitu zituzten Eskoriatzan: Axtrokiko ontziak.\nAurten 50 urte betetzen dira ontziak aurkitu zituztenetik, eta urte hauetan hainbat ikerketa egin dira bai ontzi horiei buruz bai Brontze eta Burdin aroetan Gipuzkoan zeuden giza asentamentuei buruz ere. Ontziok garai horietan datatu dira. Duten dekorazioaren interpretazio astronomikoak ere […]\nKategoria: Euskara, Gazteria, Kultura, Lehiaketa\nKategoria: Gazteria, Jaiak, San Pedro jaiak


sustrai - 31/01/2011 - 20:18\nNafarroako AHTren eraginpean dauden udalei, horren inguruan daukaten informazioa eskatu zaie. SUSTRAI Erakuntza, irabazi gabeko fundazioak, aurrera pausu bat eman nahi du beste modelo sozial baten bidean.\nSustrai fundazioak, ia 50 nafar udalei daukaten ingurumen informazioa eskatu die aurtengo urtarrilaren buruan, AHT Nafarroatik pasatzeko dagoen proiektuaren aurrean.\nHitzaldia Tafallan: AHTri eta Erraustegiari erantzun juridikoak\nsustrai - 09/01/2011 - 17:38\nLarunbat honetan, urtarrillak 15a, Sustrai Erakuntzak informazio hitzaldi bat egingo du Tafallan, Abiadura Handiko Trena, Nafarroako Hondakin plana eta Tafallaldean jarri nahi duten Errauste plantaren kontra judizialki nola oztopatu aztertzeko. Hitzaldian proiektu honen informazioa emango da eta beren aurkako erantzunak eta borroka moldeak aztertuko dira, justiziaren bidez erantzuna nola eman ere aztertuko da sakonki.\nZita, urtarrillak 15a, larunbata, arratsaldeko 18:00etan, Tafallako Kultur Etxean izango da.


Abenduaren 7an, zapatuz Durangon Folk 21. edizioa izango dugu. Urtero lez, Durangon Folk jaialdia antolatu dugu. Aurtengoan Irurtzungo Orritz-Iskidi taldea gonbidatu dugu. Ez da talde hau Durangora etorriko den lehen aldia, oraingoan baina, elementu berriak ekarriko dituzte. Duela hogei urte sor...\nDurangoko Aratusteak 2019\nDURANGOKO ARATUSTEAK 2019 Surrandien konpartsaren 20. edizioa. Kriskitin dantza taldean ilusio handiz jardun dugu 20. edizioa prestatzen. Gaztea da konpartsa baina, adin guztietakoek daukate lekua. Egia esan, gero eta jende gehiagok hartzen du parte. Urterik urtera surrandi kopurua gorantz do...\nDantzari ahaztua: Maria Francisca Escolastica (Durango 1749)\nOraintsu, J.L.Lizundiaren aipamen batek interesa piztuta, Lino Akesolo dimoztarrak idatzitako "Atxostetik atxostera" testuan, besteak beste, Durangoko zidargin edo plateruei buruzko informazioa aurkitu dut. Honako hau aipatzen du Akesolok: "Mendi-bideotan ibilliak dira Durangoko zidargiñak be. Bar...\n"Plateru" ikuskizuna Durangon\n"Plateru" ikuskizuna prestatu du hainbat disziplinetako durangar talde batek Durangoko Plateruena Antzokiaren XIV. urteurrenerako. Durangoko zidarginak edo plateruak hartu dituzte abiapuntu ikuskizuna prestatzeko. Emanaldia urriaren 28an izango da, arratsaldeko 7etan, Plateruenean. Orain dela...\nDURANGON FOLK 2016 Balkanetako eta Euskal Herriko folklorea ikuskizun batean bildurik. Durangon Folk Nazioarteko Folklore Jaialdiaren 18. edizioak Mazedonia eta Euskal Herria bilduko ditu. Urteokaz Galizia, Katalunia, Madrile, Kantabria, Grezia, Txina, Txekia, Kolombia, Yakutia, Kroazi...


Uberan - Euskal Idazleen Elkartea - Garbiñe Ubedaren artikulua Berrian\nGarbiñe Ubedaren artikulua Berrian\nGarbiñe Ubeda, EIEko lehendakariak, artikulu mamitsua publikatu du Berrian: Kultur arloaren autonomia. Hitzen Uberanera ere ekarri nahi izan dugun, gogoetaren haria kutsatuko den esperantzan.\nKultur arloan bere kasa dabilenak badaki autonomo izateak —nire kasuan autoentrepreneur figuran aritzeak— zer dakarren. Kontu korronteak ez du jada soldata finkorik, ezta ziurtasunik ere. Lan batzuk hilabeteetan luza litezkeen arren, nekez egingo duzu aurrera begirako planifikaziorik, egunean egunekoak bideratzen jarraitzea ez bada. Astelehenetik ostiralerako errutinarik gutxitan errespetatuko da, eta are gutxiago, egoki irudituko litzaizukeen ordutegirik. Langabezi saria, akabo. Opor ordainduak eta gaixoaldien edo eten beharraren konpentsazioak ere, beste horrenbeste (Frantziako estatuan, artisten gremioko zenbaiti onartzen zaien permanentzia delakoan ez bazaude, behintzat). Esaerak dioen gisan, dagoenean bonbon eta ez dagoenean egon. Eta halere, pozik. Egin nahi zenukeena egiten duzulako. Eta badakizulako, baldintza horietan ez bada, ezingo zenukeela halakorik egin.\nBabarrunak eltzetik atera beharrak lardaskara eraman baldin bazaitu, edo hitz teknikoagoa erabilita, lanaren dibertsifikaziora jo baldin baduzu —idazlearen kasuan, tailerrak ematera, eskoletan saioak eskaintzera, solasetan parte hartzera, komunikabideetan kolaboratzera...—, eta horren ondorioz zure eguneko jarduna etiketa bakarraren bidez azaltzerik ez baldin baduzu, hamaika susmo-galdera piztuko ditu zure egoerak, neutroena, baina ez ironiarik edo kargarik gabea, hauxe izanik: «baina zuk zer egiten duzu zehazki?».\nLanak zerorrek sortu, bilatu, eskatu, saldu, burutu eta kudeatu behar dituzu. Eta atzetik, fakturak egin, ordainketak erreklamatu, kontuak eraman. Hamaika oztopo jarriko dizkizute erakunde eta administrazioek, askotan, lana egin eta hiru hilabete luzetara, 80 euro miserable eskuratu ahal izateko (bankuaren ziurtagiri originala, zorrik ez duzula dioen agiria...), eta beti, amarrutan zabiltzan susmopean. Zer esanik ez, Bidasoaren alde batean bizi eta bestean aritu bazara («Ziur PFEZ zergaz salbuetsita zaudela?!», «Ekarri mugaz gaindikoa zarelako froga, hango Finantza Ministerioak zigilatuta»...).\nGutxiespen handiak egiten zaizkio kultur arloko autonomoari, bere bizimodua dela-eta. Galdetu bestela edozein gurasori, gitarra jotzea taxuzko ofizioa ote den, ez ote duen usu erantzuten «ingeniaritza ikasi, bilatu lan on bat, eta gero joko duzu gitarra». Hain zuzen, idaztea, antzeztea, abestea, musika jotzea, dantzatzea edo bertsotan aritzea, horixe besterik ez delako gizarte honen estrukturan: denbora-pasarako afizioa, fundamentuzko lanaz kanpoko jarduna. Aipatu beharrik ez badago ere, aipa dezagun zein den pastelaren ginda: hizkuntza aniztasuna euskarizidiorako arma bihurtu den honetan, zure jardun ekonomikoa, hain zuzen, euskararen munduan eman nahia.\nGutxiespenak gutxiespen, nork uka dezake, kultur arloan diharduenak —autonomo izan ala besteren kontura lan egin— bere sormena, gogoa eta ahalegina herriaren nortasuna sendotzeko eta komunitatea trinkotzeko helburura jartzen dituenik. Salbuespen egoera militarizatu honetan, non Espainiak eta Frantziak mugak itxi dituzten, armadak mobilizatu dituzten eta gu erdiz erdi gauzkaten, non autonomiak interbenituta dauden, non gogoa eta gorputza elikatuko digutenak supermerkatu eta monopolioak izango diren, non gure zaharrak inoiz baino ezdeusago sentitzen diren, non osasunaz haragoko aldarrikapen oro kasik erasotzat jotzen den... Salbuespen egoera honetan, hortaz, ez al da batez ere kultur jarduna gure senean eta gure onenean mantentzen gaituena? Zein adibide ederra #BertsoVid19 ekimena, Buruntza aldetik abiatu eta hesi guztiak apurtuz, direnak eta ez direnak bertsotan kateatu dituena...\nBaina kulturaren balioan sinesteak urrunago eraman behar gaitu. Utz iezadazue esaten, egunotan sareetan ikusten dena eta musutruk egiten dena baino askoz ere gehiago dela sorkuntzari laguntzea. Utz iezadazue esaten, etxeko galdara konpondu digun teknikariari bezala eman behar zaiola ordaina sortzaileari, baldin eta iraungo badu.\nHarira etorriz, ataka txar honetara ez gaitu koronabirusak ekarri. Kultur arloko profesionalen prekaritateaz, ezinaz eta ziurtasun gabeziaz ari bagara, lehendik jarrita zegoen bonba zartarazi besterik ez du egin pandemiak. Horretan dihardugun gehienak autonomoen baldintza kaskarretan aritzeagatik hutsaren hurrengo bihurtu izana ez baita kasualitate hutsa.\nEutsi egin behar zaiola entzuten dugu behin eta berriz. Hau ere pasako dela. Ikusteko dago, pasa behar duen hori pasata, gure kulturaren gainetik ezarri diren estatuek noraino tenkatuko diguten lepo inguruko soka, larrialdiaren osteko psikosian eraikuntza nazionalari ekingo diotenean.\nEta inguruko agintariei dagokienez, ikusteko dago batasunaren izenean ostu zaizkien eskumenak berreskuratu ahala, balio preziatuenen baitan sartuko ote duten gurea ez besteena den kultura ala lehengo lepotik eramango ote duten burua (alegia, herriaren giharra turismoa eta manufakturaren esportazioa dela sinetsita). Ikusteko dago, ekonomi galeraren erreskatean iritsiko diren sosak kultura propio eta bakana duen herriaren ikuspegitik banatuko ote diren ala, beti bezala, kultur minorizatua laguntzeko ikuspegi paternalistatik emango zaizkion industriari sobratuko zaizkion hondarrak.


Zertaz ari gara ibaiari buruz ari garenean? | Bergarako Udala\nwebmaster-k Og, 2019-10-17 12:04-n bidalia\nBerezko ur-lasterra, aski handia, itsasora edo beste ibai batera isurtzen dena. Euskaltzaindiaren hiztegiak horrela definitzen du ibaia. Eta horrela ikusi izan dugu gizakiok hamarkada askotan zehar: ura daraman ibilgu huts bat bezala, eta hein handi batean baliabide bat besterik ez.\nHaatik, ibaia ez da ibilgu batetik doan ur-masa soilik, ekosistema bizi bat da, denboran eta tokian aldatuz doana. Ibai-ekosistema hori biotopoak eta bertan bizi diren biozenosiak osatzen dute; biotopoa ingurumen-baldintza uniformeak dituen eremua da, eta hiru elementu nagusi ditu: ibilgua, ibaiertza eta uholde-lautada; biotopo honetako bizidunak dira biozenosia, bai uretako bai lehorreko espezieek osatua.\nMendeetan zehar gizakiak egindako erabilera desberdinen eraginez, ordea, ibai-ekosistema horien egitura eta funtzionaltasuna gutxituak izan dira; horren adibide dugu Deba bailaran Deba ibaiaren ibilguak izan duen eraldaketa.\nArgazkia: Deba ibaiaren egoera Bergarako herrigunean. Iturria: Ur Agentzia (Artxibo fotografiko irekia). Egilea: Pedro Odriozola\n2000. urtean Europar Batasunak onartutako Uraren Esparru Zuzentarauak sakoneko aldaketa ekarri zuen ibaien kudeaketan, ibai-ekosistemaren konplexutasuna aintzat hartzeko beharra ezarri baitzuen. Hain zuzen ere, horren ondorioz hasi zitzaion garrantzi gehiago ematen ibaien korridore izaerari lurraldearen antolamenduan eta uraren kudeaketan. Izan ere, ibai-korridoreak ibai-lurralde oso-osoa hartzen du barne, hau da, ibaiak agorraldian duen ubidea, ibaiertzeko landaredia eta baita ur-goraldietan urek hartzen duten gune guztia ere, horri lotutako landare-estaldurarekin batera.\nIbai-korridoreek, berez duten balio ekologikoaz gain, oinarrizko bi eginkizun betetzen dituzte, zuzentzaile ekologikoak eta erregulatzaile hidrologikoak diren heinean.\nBalio ekologikoari dagokionez, ibai-korridoreek mantendu egiten dituzte ibaiarekin lotutako ekosistemak –uretako nahiz lurreko ekosistemak, nahiz bi horien arteko elkarrekikoak–; horrela, bioaniztasun handiko guneak sortzen dituzte eta ibai-eremuarekin lotuta dauden espezie ugarientzat babesleku bihurtzen dira.\nKontuan hartu behar da, halaber, ibaia luzera-dimentsioko sistema dela –agian bere itxuragatik horrela errazen ikusten dugulako–, baina zeharkako dimentsioa ere baduela, bai eta sakontasun-dimentsioa ere, ibaia akuiferoarekin lotzen denean. Eta lotura ekologiko horretan, ibaiertzeko basoak erabateko garrantzia du: hainbat animalia eta landareren babeslekua da, gerizpea sortzen du ur-tenperatura mantentzeko, landaretzaren erroek ertzak eta ibilguak egonkortu eta higadura gutxitzen dute eta ur-goraldietan uraren indar zein ur-abiadura baretzen dute, azpiegituretan sor ditzaketen erasanak murriztuz. Ordea, ibaiertzeko landaretzak oso egoera kaskarra du, batez ere hiriguneetan, eta kasu askotan desagertu egin da erabat. Horrekin, ibaia biluztu eta babesgabe uzten dugu.\nBeste alde batetik, “erregulatzaile hidrologikoak” diren aldetik, ur-goialditan ibaiak daramatzan emariaren eta sedimentu-zamen laminatzaile lana egiten dute, eta horrela, ibaiaren energia zati batean murriztuz, sor daitezkeen kalteak gutxitu daitezke eta akuiferoak bete ahal dira berriz.\nBeraz, egoera onean egoteko ibai batek ezinbestekoak ditu landaredia, sedimentua, emari-geldiuneak, ibilguan den zura, tokiko fauna eta flora, gerizpeak, hazten denerako zabaltzeko guneak… Agerikoa baita ibaia ez dela bizirik gabeko ubide bat.\nIturria: Ur Agentzia\nGuía Nueva Cultura del Agua https://www.fnca.eu/guia-nueva-cultura-del-agua/\nJ.A. Fernandez Yuste: “La recuperación de ríos en entornos urbanos: el caso del Río Zadorra en Vitoria-Gasteiz”, Aula de Ecología Urbana de Vitoria-Gasteiz\nLife Fluvial webgunea: http://www.lifefluvial.eu/es/corredores-fluviales/


Shannon Tuckerren artikuluak Martech Zone |\nArtikuluak Shannon Tucker\nZer dira Inpresioak? Inpresioak zure istorioan edo sare sozialetan argitaratutako begi-balizko kopurua dira, saltokiaren / iturriaren kalkulatutako irakurle / ikusleetan oinarrituta. 2019an, inpresioak barre egiten dira gelatik. Ez da ohikoa milaka milioi inpresio ikustea. Lurrean 7 mila milioi pertsona daude: horietatik 1 milioi inguruk ez dute elektrizitaterik eta beste gehienei ez zaie zure artikulua axola. Milioi mila milioi inpresio badituzu baina kalera ateratzen bazara


José Ignacio Iruretagoiena - Wikipedia, entziklopedia askea.\nJosé Ignacio Iruretagoiena\n(«Jose Ignacio Iruretagoiena» orritik birbideratua)\nJosé Ignacio Iruretagoiena Larrañaga (Zarautz, Gipuzkoa, 1963 – ib., 1998ko urtarrilaren 9a) ETAk hildako politikari bat izan zen.\nZarautz, 1998ko urtarrilaren 9a (34/35 urte)\npolitikaria eta zurgina\nJosé Ignacio Iruretagoiena 1998ko urtarrilaren 9an hil zen, Zarautzen, ETAren atentatu batean. Zurgina zen, eta Alderdi Popularreko zinegotzia Zarauzko Udalean. Ezkonduta zegoen eta bi seme zituen. Hil zutenean, 35 urte zituen.\n1998ko urtarrilaren 8aren aurreko asteetan ETAko kide zen Gregorio Escudero Balerdi, José Ignacio Iruretagoiena zelatatzen ibili zen Lortutako informazioa Francisco Javier García Gaztelu (Txapote) eta Irantzu Gallastegi Soduperekin (Amaya) partekatu zuen. Gregorio Escudero berak García Gaztelu eta Irantzu Gallastegi eraman zituen Andoainetik Añorgako geralekura. Handik, tren bat hartu zuten, Zarautzera. Bere konplizearen informazioa baliatuta, Zarautzera heltzean, José Ignacio Iruretagoienaren ibilgailua aurkitu zuten, garaje baten aparkaleku-plaza batean. Irantzu Gallasteguik lehergailu bat jarri zuen gidariaren eserlekuaren azpian. ETAk fabrikatutako lehergailu horrek 1,5 edo 2 kilo amonal eta kloratita zituen eta tenporizadore bat. Etarrak bonba jartzen zuen bitartean, García Gazteluk ingurua zaintzen zuen. Lana bukatu ostean, ETAko kide biak trenez itzuli ziren Añorgako geralekura eta bertan Gregorio Escuderok hartu zituen eta Andoainera bueltan eraman zituen.\n1998ko urtarrilaren 9an, 7:40ak aldera, José Ignacio Iruretagoienak bere autoa hartu zuen. Lanera zihoan. Ibilgailua martxan jarri eta, metro gutxi batzuk egin ondoren, Urdaneta kale inguruan, lehergailuak eztanda egin zuen, 7:50etan. Leherketa jazo eta berehala, hainbat oinezko hurbildu ziren eta José Antonio oso larri aurkitu zuten, zenbait gorputz-adar galdu zituelarik. Biktimak euskaraz laguntza eskatzen zuen. José Antonio suspertzen saiatu ziren, baina alferrik. Leherketak ere, oinezko bati lesioak eragin zizkion eta hurbileko eraikin batean, kotxe batean eta galtzadan kalteak sortu zituen. Poliziak gunea inguratu eta beranduago, epaileak hilotza altxatzea agindu zuen. Euskadiko udaletxeetan kontzentrazio isilak antolatu zituzten hilketa gaitzesteko xedez.\n2006ko maiatzaren 18an, Auzitegi Nazionalaren Zigor-arloko Salaren Bigarren Atalak 22/2006 epaia eman zuen eta 42 urteko kartzela-zigorra ezarri zion Gregorio Escudero Balerdiri.25 urte erailketa terrorista leporatuta eta beste 17 hondamen terrorista eragitea egotzita14. Horrez gain, José Ignacio Iruretagoiena Larrañagaren oinordeentzako 120.000 euroko kalte-ordaina ezarri zioten. Ebazpenak ere, zigortuari Zarautzera itzultzen debekatzen dio 5 urteko epean eta atentatuak eragindako kalteak ordaintzera behartzen du. Era berean, atal horrek sumarioari amaiera ematea eta Francisco Javier García Gaztelu eta Irantzu Gallastegui Soduperen kontrako ahozko judizioarekin hastea ezarri zuen. Ahozko ikustaldiaren ondoren, abenduaren 17an emandako 78/2009 epaiak 46 urteko kartzela-zigorra jarri zion terrorista bakoitzari. 28 urte erailketa terrorista leporatuta eta beste 18 hondamen terrorista eragitea egotzita. Gainera epaileak Zarautzetik edo biktimen etxebizitzatik 500 metrora hurbiltzea debekatu zien eta 200.000 euroko kalte-ordaina erraiarentzako eta 100.000 eurokoa seme bakoitzarentzako ezarri zien, bai eta atentatuak eragindako kalteak ordaintzea.\nAtentatua burutu ondoren, ETAk hilketa aldarrikatu zuen Egin egunkariak argitaraturiko adierazpen baten bitartez.\nHandik eta urte batzuetara, ETA Euskadiko Alderdi Popularreko goi-karguak hiltzen saiatu zen, José Ignacio Iruretagoienari Zarauzko hilerrian omenaldia egiten ari zirela.\n(Gaztelaniaz) MERINO, A., CHAPA, A., Raíces de libertad, 2011. 151-159 orrialdeak. FPEV. 978-84-615-0648-4 ISBN.\nAzken aldaketa 12 martxoa 2020(e)an, 09:39(e)tan\nOrriaren azken aldaketa: 12 martxoa 2020, 09:39.


Joxemari Oiartzabal: «Berezkoaz gain, sakrifizioa ere behar da musikan» | Gizartea | Berria\n2019ko uztailak 26 - Donostia\nAitaren esanak entzunda, «inoiz ez zahartzeko» aukeratu zuen musikari izatea Joxemari Oiartzabalek (Andoain, 1946). Hiru arrebak ondoan zituela, 5 urte betetzerako hasi zen solfeoa ikasten, eta berehala nabaritu zuen barrua mugitzen ziola musikak. Tronpetari helduta egin zuen bidearen zatirik handiena, eta tartean Lasarte-Orian akademia bat irekita, Donostiako Musika Kontserbatorioan jo zuen goia. Raimundo Sarriegi musikariaren pianorako partiturak gainerako instrumentuentzat moldatuta, andoaindarrak ekarpen handia egin dio Donostiako kantugintzari. 2010ean erretiroa hartuta ere, musikarik gabeko errealitaterik ez duela ulertzen aitortu du Oiartzabalek.\nMusikaria, konpositorea, moldatzailea... Nola gustatzen zaizu aurkeztea zeure burua?\nBai, bai. Musikaria inoiz ez dela zahartzen, eta nik ere musikari heldu behar niola esaten zidan beti. Kirolari handia zen aita, eta palan-eta ibilitakoa naiz ni ere, baina musika oso presente zegoen gure etxean. Andoainen, Alberto Agirrerekin hasi nintzen solfeoa ikasten; 5 urte betetzerako hasi nintzen klaseak hartzen, eta etxean ere gainean izaten nuen aita, tronpetarekin eta soinuarekin. Garai hartan elizan ere aritzen ginen kantuan; La Sallera joan ginen gero ikasketak egitera, eta han ere dezente lantzen zen musika... Mundu horrek lotu egin ninduen pixkanaka, eta oso ondo sentitzen nintzen errealitate horretan. Gogoan daukat aitak nola esaten zidan beti: «Ondo prestatuta joan behar duzu, Joxemari».\nEz. Fabrikan egiten zuen lan aitak, eta etxeko lanak ere egin behar izaten zituen gero: behiak, txekorrak... Eguneko lanak amaituta, gau partean elkartzen ginen aita eta biok, 20:00ak aldera, soinuarekin bera eta tronpetarekin ni; ikasketa gozagarria izaten zen hura.\nElizako orduak, solfeoa, musika ikasketak... Ia konturatu ere egin gabe eman nituen pauso gehienak, eta neure kabuz joan nintzen Donostiako Musika Kontserbatoriora ere. Taldeetan jotzen hasi ginen segidan, Andoainen bertan lehenengo; Juan Heredero y Su Formidable Orquesta taldean ere bai gero, Donostiako hainbat hoteletan; eta udan egunero Zarauzko Euromar hotelera joateko aukera sortu zitzaigun ondoren. Soldaduskara joan behar izan nuen gero, eta handik bueltan erabaki nuen ez nuela gehiago parte hartuko horrelako emanaldietan, euskarazko eskaintza egingo genuela guk. 1972an sortu genuen Euskaros taldea, eta dantzalekuetan hasi ginen, batera eta bestera. Hitzekin arazoak eduki izan ditut beti, eta Nemesio Etxanizekin, Antonio Mercero aitarekin... haiekin aritu izan naiz lanean.\n16 bat urte neuzkala, Donostiako Egia auzoko Ur-Zaleak elkartera joan ginen Andoaingo bandako kideak. Sarriegiren piezak jotzen hasi ziren han, eta nik ahots bakarrean entzuten nuen dena; ez zegoen barruko harmonizaziorik. Gerora, Donostiako banda zuzentzen hasi nintzen kontserbatorioan tronpetan katedradun titulua lortu eta gero, eta disko bat egiteko agindu zidaten. Ordura arte belarriz jotzen zuten musikari guztiek; belarriz eta gaizki, oso gaizki. Horregatik, aukera ona geneukala pentsatu nuen. Piezak egokitu eta milaka kopia atera genituen; bonbardinoak zer egin behar zuen, tronpetek zer... Trajea jarri genion Raimundo Sarriegiren partiturari, pianorako bakarrik prestatuta baitzeuden pieza haiek guztiak. Beti esaten dut Sarriegi begira egongo dela aulkiren batean eserita, «segi-segi, Joxemari, lanean, segi», esanez [barrez]. Eta Juan Antonio Antero Groseko kaldereroen antolatzailearen ekarpena ere azpimarratu nahiko nuke, hark ere lan handia egin baitu garai bateko piezak berreskuratzen.\nRaimundo Sarriegik badauka monolito bat Donostian, eta han badago lekua zuretzat ere...\n[Barrez] Ez, ez... Alderatzerik ere ez dago hark egindako lana eta guk egindakoa, baina, tira, lan pixka bat egin dugu guk ere.\nBai, bai; badaude. Luis Fraca Andoaingo zuzendariak beti esaten zuen mila ikasletik pare batek egiten zutela aurrera eta gauza berbera gertatuko zitzaidala niri. Ez da erraza musikan aurrera egitea; soinua jotzen, gitarra jotzen... Jende asko hasten da bidea egiten, eta jendez lepo daude musika eskolak. Baina zein iristen da Euskadiko Orkestrara, adibidez? Oso zaila da. Hori bai, musikak arlo asko dauzka, zorionez.\nNik inoiz ez dut utziko musika. Gora Kale Txiki Andoaingo txarangarekin entsegua egitera joaten naiz ostiralero. Villabona-Amasan kontzertua daukagu igandean; Sorzanora joango gara gero, Errioxa inguruko herri batera... 14 urtekoak eta 80tik gorakoak gaude taldean, eta oso giro ona daukagu.\nAlaba zaharrenaren kasuan, Larraitzen kasuan, nik nahi nuen aurrera egin zezan, eta ikaragarri bultzatu nion. Alaineren kasuan ere bere maisuak esaten zuen bera zela inoiz izan zuen tronpeta jotzailerik onena; erraztasun handia zeukan. Baina Alaineri bere bidea egiten utzi nion gehiago. Gogoan daukat Larraitzek BUP ikasketak amaitu eta hamabost egun zeuzkala zer egin nahi zuen erabakitzeko. «Musika aukeratu dut» esan zidan egun batean, eta kolapsatuta gelditu nintzen, izututa bezala; uste dut gusturago geldituko nintzela Euskal Filologia aukeratu izan balu, banekielako musikaren atzean zer zegoen, banekielako bide horrek zenbateko lana eskatzen zuen. Sufritu egin nuen, baina oso harro nago alabek egindako bidearekin.\nAndoaingo ereserkia sortzeko, esaterako, eskema bat egin nuen lehenengo. Aitona ikusten nuen, amona, ingurukoak, eskola, herriko gertakariak, Sanesteban jaiak, Sorabillako festak, sanjoanak, santakrutzak... Zer behar zuen horrek guztiak? Lehenik eta behin, bertso on bat, eta Aitor Mendiluze etorri zitzaidan burura berehala. Letraren gainean sortu nuen musika; hala egiten dut normalean. Oso gustura gelditu nintzen egindako lanarekin.\nNiretzat fenomeno handia izan da Jose Ignazio Ansorena. Sentimendu handiko gizona da, musikari aparta, txistulari izugarria, piano jotzailea, hizlaria, aurkezlea... Elkarrekin aritu ginen ETB1eko Funtzioa saioan, eta oso hitz politak eskaini zizkidan 1990 inguruan. Barruraino iritsi zitzaizkidan, eta gordeta dauzkat oraindik.


Oso egunerokoak diren elikagai biziak | Consumer\nOso egunerokoak diren elikagai biziak\nEsnea, ogia, gazta edo jogurta mikroorganismo onuragarriekin egiten dira, hala nola bakterioekin edo lizunekin, eta horiek zaporea eta usaina ematen diete\narabera: Osteguna, 2015eko urriaren 29a\nMikroorganismo guztiak ez dira berdinak, guztiak ere kaltegarriak dira. Patogenoak izatetik, ogia, garagardoa, ardoa, esnea, gazta edo jogurta prestatzen laguntzen dute. Ogiaren kasuan, hartzidura eragiten duten legamiak eransten zaizkio; gaztetan, roquefort gisa, onddoak gehitzen zaizkie, zapore berezia ematen diete eta, jogurtean, bakterio laktikoak. Artikuluak azaltzen du zein den bakterioen, onddoen eta legamien aurpegi atsegina eta horietatik abiatuta egiten diren elikagaiek kontserbatzeko eta manipulatzeko zer behar dituzten.\nMikroorganismoak izaki bizidun mikroskopikoak dira, eta elikagaien segurtasunari dagokionez funtzio bikoitza dute. Izan ere, bakterioak bezalako mikroorganismoak ez dira beti elikagaiak hondatzen dituztenak, forma patogenoa hartzen dutenean. Elikagaien industriak, berriz, hainbat elikagai ekoizteko erabiltzen ditu, hala nola gazta edo jogurta, produktu natural bat hartzitu bihurtzen baitu. Onddoak ere badaude, bakterioak ez bezala, mikroskopiorik erabili gabe hauteman daitezkeenak. Bakterioak, berriz, onuragarriak, aldakorrak edo patogenoak (mikotoxinak) izan daitezke. Bizirauteko azukrea eta hezetasuna behar duten onddo mikroskopikoak dira legamiak. Tresnak edo onuragarriak agente gasifikatzaileak dira, eta ogia eta garagardoa fabrikatzeko prozesuetan erabiltzen dira.\nBakterio, onddo eta legamien aurpegi atsegina\nHartzidura mikroorganismoen aurpegi atsegina erabiltzen duen prozesuetako bat da, jogurta bezalako elikagaietarako batez ere. Lactobaziloak bakterio-multzo bat da, eta produktu hartzitu askotan banatzen da, landare- zein animalia-jatorriko produktu hartzietan. Elikagai gordinak ditu batez ere, eta prozesu industrialean, berriz, ugaritu egiten da, elikagaiaren puntu nagusi bihurtu arte.\nKontzeptu probiotikoak mikroorganismo bizidun bati egiten dio erreferentzia; mikroorganismo hori elikagai bati gehitzen zaio eta digestioan bizirik irauten du\nLactobacillus eta Bifidobakterium mikroorganismoen konbinazioak, Streptococcus thermophilus-ekin batera, jogurta lortzen laguntzen du. Horiek dira bakterio probiotikoen tiporik ohikoenak, eta esneki hartzituak dituzte. Kontzeptu probiotikoak mikroorganismo bizi bati egiten dio erreferentzia. Mikroorganismo hori elikagai bati gehitzen zaio eta digestioan bizirik irauten du, kolonera bizirik iristen da eta hesteetako flora itzultzen laguntzen du. Bakterio “on” horiek “txarren” aurka borrokatzen dira erakundearen mesedetan.\nOnddoen kasuan, kaltegarriak ez direnean, funtsezko zeregina dute zenbait gaztaren ekoizpenean, eta horiek lagundu egiten diete heltze eta sendatze prozesuan. Lizun hauek roquefort, cabrales, brie, camemonola edo gorgonzola gazten zaporea eta usaina ematen dute, zeinek Penizillium barietatearen zaporea baitute. Bestalde, Aspergillus espezieak soja-saltsa hartzitzeko eta azido zitrikoa edo azido glukonikoa sortzeko erabiltzen dira; Saccharom eta cescerec legamia, berriz, ogia, garagardoa eta ardoa egiteko erabiltzen da.\nArtapen eta manipulazio beharrak\nEsnekien kontserbazioa aldatu egiten da elikagai motaren arabera. Esnearen kasuan, berriz, argia, beroa eta oxigenoa dira faktore nagusiak, eta guztiek dute aldatzeko gaitasuna. Ontzia ireki ondoren, hozkailuan eduki behar da, ondo estalita, beste elikagai batzuen usainak xurgatu ditzan. Kasu gehienetan, bi ontzi-motatan merkaturatzen da: plastikoa edo tetrabrik. Ontziratze aseptikoak luzaroan kontserbatzea bermatzen du, nahiz eta giro-tenperaturan egon itxita dagoenean.\nGaztaren kasuan, kontuan hartu behar da oso desberdinak direla, eta, beraz, manipulazio- eta kontserbazio-neurri desberdinak aplikatzen dira. Gazta freskoa oso galkorra da eta mikroorganismo patogenoekin kutsatzeko arriskua du. Beraz, oso garrantzitsua da hotz-katea ez etetea, hozte-tenperaturetan (5 ºc eta 10 ºc bitartean), toki aireztatu batean eta hezetasun handia duen eta ekoizleak adierazten duen epean kontsumitu (% 85 eta% 90 artean).\nJogurta pasteurizatutako esne freskoarekin egina da, eta hartzidura prozesu baten ondoren, produktu azido bihurtzen da. Tenperatura-azidotasuna konbinatzeak patogenoen hazkuntza zailtzen du, baina garrantzitsua da kontserbazio-baldintzak errespetatzea (hotz-katea ez apurtzea inoiz) eta erabilera-gomendioei jarraitzea. 2014ko maiatzetik, jogurtek ez dute iraungitze-datarik, baizik eta lehentasunezko kontsumoarena; horrek esan nahi du fabrikatzaileak erabakitzen duela data, produktua egiteko metodoaren, ontziratzearen edo produktu bakoitzaren ezaugarrien arabera. 28 egunak 35 egunez luzatzea ezarri zen, epe hori arrisku handiagoa izan gabe.\nElikagai biziak jatea\nOstrak, ostikoak, beirak edo txirla mota batzuek gordinik jaten dute, eta, gainera, bizirik. Molusku bibalbio horiek oso preziatuak dira kalitate handikoak direlako; izan ere, erosketa eta kontsumo garaian bizirik daudenez, freskotasun maila oso altua izan behar du. Baina kontuan izan behar da ur kantitate handiak iragaziz doazen animaliak direla, eta mikroorganismoak kontzentratzen dituztela. Horregatik, beharrezkoa da arazketa-prozesu baten mende jartzea saldu eta kontsumitu aurretik. Ur garbietan biltzen diren eta osasun baldintza egokietan biltegiratzen diren ostrak gordinik jateko seguruak dira, baina, gordinik hartzen diren elikagai guztiak bezala, higiene-neurriak bete behar dira.\nOstrak eta txirla freskoak eta gordinak atsegin dituzten pertsonak, limoi-zuku bat besterik ez dutenak, arriskuei buruzko oharrak hartu behar dituzte kontuan; izan ere, mikroorganismo kaltegarriak metatzeko joera duten elikagaiak dira. Eta arreta berezia jarri behar da kontserbazio-tenperaturan eta manipulazio-praktiketan. Vibrio generoko mikrobio-espezieak arrainen eta itsaski gordinaren kontsumoarekin lotuta daude. V. cholera, V. hayolyticus eta V. vulnificus dira janari-toxikazioen agerraldiekin lotura handiena dutenak. Gehienetan, beroak bakterio horiek suntsitzen eta inaktibatzen ditu.\nbakterioak hongos-eu microorganismos-eu mohos-eu


Buenos Airesetatik Balcarcera — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / Buenos Airesetatik Balcarcera\nBuenos Airesetatik Balcarcera\ntxiko 2005/11/11 16:20\nBalcarce, 2005ko Azillak 7.\nRetiro, eguardi partian.\nAbioian onduan tokau jatan aguriakin kanbixo bat egin juat: berak neri Ezeizatik Retirora colectivoz (autobus urbanoz) heltzeko argibidiak emon destaz eta nik berari barriz, tromboflebitisa zaintzeko aholkuak.\nHala etorri nauk Retirora ba, lehelengo Ezeizatik Baires iparraldeko auzo behartsu batera doian 86, eta gero auzo horretatik zentrora doian 50ª. Etnografikoki mamintsua, gune suburbanuetan mobitzen diran bihargiñ, etxekoandre, agure zoro... eta danen artian han, ni. Aeropuertuan ez bezela, jente asko ikusten zan maputxe trazaduna, indixo=pobre topikua indartuta.\nGogua najeukan, benetan, Les Luthiersen kantuan inspiraziño motibua ezagutzeko. Etxuat sekula ikusi hain konduzitzeko mozu zazkarrik; gidari desagradabliak bai, hori ez jatak arrarua egiñ orraittiokan. Eta luzia... igual ordu bi bai emon doguz oso ondo ulertzen ez doten errekorrido bati bueltaka...\nBai kaletik bai omnibus geltokixan (jente pobria bakarrik ibiltzen dok hamen) alarmak jaitsitta najabilk oinguan. Ez behintzat aurretik etorri nintzaneko paranoia harekin, lapurrak eta timadoriak dirala ta. Argi ibilli bai egin bihar dok, jakiña, baiña egixa esanda gehixenetan kaleko eta dendetako jentia oso adeitsua da eta etxagok arriskurik.\nSan Jose hotelian, gabez.\nHogetazazpi ordu mundutik dantzan, eta etxuat atsedenik hartu posiziño horizontalian. Balcarcerako autobusan zain najenguala, “Epa!” nere atzian. Buelta egiñ, eta... Joseba Etxarri, autobus berian joiala. Biajian 6 orduak motztxuago egin jatazak...\nBalcarcera hurreratzen juan ahala, nerbixuak sabel aldian. Batetik, jakin ez familixakuak ze erantzun emongo daben edo; bestetik, “a la brava” juatiak berez daukan suspensia: 20.00etan etxuat denpora asko izango ostatua topatzeko... topau ezkero be, ia lekurik ete dagoan... Arnas diafragmatikuak, illunabarrian autobusa rekta amaittueziñezkuetan kilometro jaten doiala, ganauak eta aintzirak nunnahi, arbaso baztandarrak zapaldu zittuezen lautada ikaragarrixetan.\nRemis batek hartu nau, eta hari galdetuta San José hotelian (“ni caro ni barato”: ¡orraittiok! ¡horixeok nik biotena!) sartu eta gela bat topatu juat segiduan. Gustora, 40 peso (13 euro) armozu eta guzti. Adrenalinia jaisten hasi dok odoletan. “¿Eta, zeiñen billa zatoz ba?” hotelekuak segiduan igarri dezta; ezagun da hona ez datorrela turista asko. Azaltzen detzat, eta “¡Hara! Nik Berasueta bat izan neban ikaskide”. Informaziñua billatuko deztala agintzen dezta, eta ba noia zeozer jatera.\nGasolineran jaten juat milanesa bat (bokadillo itzala) eta ur minerala, euro 2ttan. Adrenaliniak behera darrai, alarma gorri guztiak emetatzen joiazak, gero eta nekatuago sentitzen nauk, nere zentzunak etxaukek zertan alertan gehixago egon gaurkoz, eta deskantsura bultzatzen nauk senak. Ondo sentitzen naiz, baiña loguria nagusitzen da. Hotelera etorri eta rezepziñokuak internetetik etaratako 8 izen, helbide eta telefono zerrendia etaratzen jeztak. Ba jaukat bixarko entretenimendua.\netiketak: diaspora, parakaidistiarenak, argentina_2005, berasueta, maputxe


23:51, 14 apirila 2015ko berrikusketa\n119 bytes added , Duela 5 urte\n18:52, 12 azaroa 2013ko berrikusketa (aldatu)\n23:51, 14 apirila 2015ko berrikusketa (aldatu) (desegin)\n[[Fitxategi:Konrad III Miniatur 13 Jahrhundert.jpg|thumb|153px|Konrado III.a]]\n'''Konrado III.a''' ([] - []ko [[otsailaren 15]]a, [[Bamberg]]), [[Hohenstaufen etxea|Hohenstaufen etxeko]] lehen ordezkaria. [[Frederiko I.a Suabiakoa|Frederiko I.aren]] ([[Suabia (eskualde historikoa)|Suabiako]]ko dukea) eta [[Ines Alemaniakoa|Inesen]] semea ([[Henrike IV.a Germaniako Erromatar Inperio Santukoa|Henrike IV.aren]] alaba) .\nKonradok bere osabarengandik ([[Henrike V.a Germaniakoa|Henrike V.a]] enperadorearengandik), jaso zuen [[Frankonia]]ko dukerria []ean. Aitarengandik [[Suabia (eskualde historikoa)|Suabiako]]ko dukerria heredatu zuen. []an [[Erromatarren errege]] koroarazi zuten. [[Guelfoak eta Gibelinoak|Guelfoei]] aurka egin zien, eta [[BavieraBavaria|Bavieratik]]tik bota zituen.\n[[Bohemia]]n eta [[Polonia]]n borrokatu zuen. []an, [[Luis VII.a Frantziakoa]]rekin batera, [[Bigarren Gurutzada]]n parte hartu zuen.\n[[Fitxategi:III Konrad atvonul Magyarorszagon.jpg|180px|thumb|left|Konrado III.a eta bere armada Hungarian.]]\n1147an, Konradok [[Lur Santua|Lur Santura]] bidaiatu zuen. Bidaian [[Hungariako Erresuma]] zeharkatu zuen, eta bere armadak triskantza handiak eragin zituzten. [[HungariarMagyar|Hungariarek]]ek babes-erasoekin erantzun bazuten ere, [[GezaGéza II.a Hungariakoa|Geza II.a Hungariakoak]]k, erabaki zuen Konradorekin gatazkarik ez izatea.\nLehenago, [[GezaGéza II.a Hungariakoa|Geza II.a Hungariakoaren]]ren arreba ([[Sofia Hungariakoa]]) Konrado III.aren Henrike semearekin ezkontzeko hitz emanda zegoen. Baina, []ko hamarkadan, bi erregeen arteko harremanek okerrera egin zuten, eta ezkon-hitzak ez zuen aurrera egin.\nBestalde, Konradok Hungaria utzi ondoren, Geza II.ak [[Luis VII.a Frantziakoa]]ri egin zion harrera, hau ere [[Bigarren Gurutzada]]ra baitzihoan. Luis VII.aren egonaldian bi erregeen arteko harremanak oso onak izan ziren, eta arrazoi horregatik, errege frantsesa Geza II.aren semearen ([[Eztebe III.a Hungariakoa|Eztebe]]) aitaponteko izan zen.


soluciones big data archivos - Euskaltel Blog\nTag Archives: soluciones big data\nProduktibitatea handitzea funtsezkoa da edozein negoziotan, haren mende baitaude diru-sarrerak, errentagarritasuna, merkatuko kokapena eta, laburbilduz, etorkizuna. Nahiz enpresa bakoitza desberdina den eta behar eta lan-fluxu berezkoak dituen, aholku eta gomendio batzuk erabilgarri izango zaizkizue denei, enpresa bakoitzaren sektorea edo tamaina gorabehera. – Ezagutu zure enpresa eta prestatu negozio-estrategia bat. Zure helburu nagusiak modu errealistan eta … Continue reading Zure enpresa ertain edo txikiaren produktibitatea hobetzeko aholkuak →\nZenbat eta hobeto ezagutu gure bezeroa, orduan eta hobeto erantzungo diegu haren beharrei; zenbat eta gehiago automatizatu prozesu hori, eraginkorrago erabiliko ditugu gure baliabideak: zenbat eta digitalizatuagoa gure enpresa, orduan eta lehiakorragoak izango gara gizarte digitalizatu batean. Eta big datan eta adimen artifizial ean oinarritutako soluzioak zure enpresaren eraldaketa digitala errazteko tresna ezin egokiagoak dira. … Continue reading Datuak, enpresa digital adimendun ororen funtsezko aktiboa →


Pilota herrietan indartuz - Busturialdeko Hitza : Busturialdeko Hitza\nPilota herrietan indartuz\nBizkaiko Herriarteko Euskal Pilota Txapelketak adin guztietako pilotariak biltzen ditu. Kirolarekiko pasioa zabaltzeko modu aproposa da 50 urte bete dituen txapelketa.\nHain zuzen ere, federazioak behin eta berriz egiten zituen txapelketengatik urrundu nahi zuten, “kirol lehiakortasun osasuntsua” sustatzeko eta bultzatzeko helburuagaz. Hori, gainera, Bizkaiko herrien artean lortu nahi zuten. Helburu horregaz jaio zen 1970ean Bizkaiko Herriarteko Euskal Pilota Txapelketa.\nBesteren artean, Markina-Xemeingoak omendu zituzten txapelketaren 50. urteurrenean. Argazkia: BEPF


Egunon.info, euskaraz bizi diren lekuen mapa\nEuskaraz artatua izan eta harremanak euskaraz bizi nahi dituztenek tresna baliagarria dute sarean: Egunon.info. Erabiltzaileek bidalitako informazioa zein bestelako iturriak baliatuta, euskaraz bizi diren establezimenduen mapa librea osatzea eta eskaintzea du helburu guneak. Askotariko dendak, tabernak, jatetxeak, udalak... orotariko zerbitzuak euskaraz eskaintzen dituzten establezimenduak biltzen ditu mapak, bezeroei arreta eskaintzen dieten langileen erdiek edo gehiagok euskaraz ondo hitz eginez gero. Oraingoz, 2.100 ingururen gaineko informazioa jaso dute, baina egitasmoak elkarlana duenez oinarri, aurrerantzean mapa aberasteko asmoa dute, erabiltzaileen laguntzarekin. Gainera, Creative Commons lizentziapean sortu dutenez, bertako informazioa erabiltzeko edota partekatzeko aukera du nahi duen orok. Establezimenduez gain, mintzalagun eta berbalagun taldeen mapa ere eskaintzen du guneak. Horretarako, praktikatu.blogspot.com eta mintzalaguna.org guneetako datuak baliatu dituzte.\nMITZULI itzultzaile librea sortu du Mikel Artetxe garatzaile eta IXA taldeko kideak, Elhuyarren babesarekin. Androiderako itzultzaile automatikoa da, eta 50 itzulpen-noranzko baino gehiago eskaintzen ditu. Izaera komertzialeko produktuek albo batera utzi ohi dituzten hizkuntzei arreta berezia paratzen die: euskara, aragoiera, okzitaniera, asturiera, afrikaansa, galiziera, katalana... Hizkuntza hedatuagoek ere badute lekua, hala nola, gaztelaniak, ingelesak, frantsesak, italierak... Testu bidezko itzulpenaz gain, ahots bidezkoa baliatzeko aukera ere eskaintzen du, baita argazki bitartez ere. Gainera, Internetera konektatu gabe erabil daiteke, konektatuta egonda ematen dituen zerbitzu berberekin. Doakoa da aplikazioa, eta, software librekoa izanik, aldaketak eta hobekuntzak egiteko aukera zabalik du. GooglePlay-en eskuratu ahal da Mitzuli, baita aplikazioaren gunean ere: http://www.mitzuli.com/eu/.\nJOSTAILUEN on-line denda berria dute umeek euskarazko jostagarriak aurkitzeko: www.mundua.eus. Jostailugintzan eskarmentu handia duen enpresak jostailu aukera zabala jarri du ume euskaldunen eskura, euren hizkuntzan jolas eta ikas dezaten. Orain arte beste jostailu asko sortu ditu, hala nola, Zein da zein? edo Hitzgurutzatuak, baita Catan edo Superpoly ospetsuen euskarazko bertsioak ere, eta produktu horiek Afede dendetan eskuratu ahal izan dira. Orain, ordea, beste urrats bat eman nahi izan du webgune propioa sortuta, bere jardunak euskal kultura eta euskara zabaltzen laguntzen duela sinetsita.\nHITZMIX izeneko bost aplikazio garatu ditu Elhuyarrek tabletetarako. Euskara jolastuz lantzeko aplikazioak dira lau, euskarazko hiztegia aberasteko (Hitz-pasa, Gurutzatuak, Letren saltsa eta Bortz), eta zifrekin jolasteko jokoa da bosgarrena (Zifren saltsa). Joko guztiak dira ordaindu beharrekoak, Android eta iPaderako egokituak, eta Google Playn eta App Storen eskura daitezke. Informazio gehiago www.elhuyar.eus webgunean.


Preziorik onena Tamaina txikia, betetzeko apaindura txikia. Makina - TopFillers\nPreziorik onena Tamaina txikia, automatikoki, betegarria\nHasiera / Betetzeko makinak / Preziorik onena Tamaina txikia, automatikoki, betegarria\nPreziorik onena tamaina txikiko marmol arrunta betetzeko makina sinplea\n1. Zezen automatikoen servo motorra betetzeko makina oso erabilia da likido, gorputz likatsu, itsatsi, betetzeko balbula ordezkatu daiteke (gero saltsa lodi betetzeko makina automatikoa bihurtu da), gainera, partikulak betetzeko gai dira, pasta, etab.\n2. Betetzeko makinak munduko osagai elektriko ospetsuak hartzen ditu, porrot-tasa baxua, errendimendu fidagarria, zerbitzu luzea.\n3. Harremanetarako materiala altzairu herdoilgaitza da, zatitu eta instalatzeko erraza, GMParen eskakizunak asetzeko garbia.\n4. Betetze bolumen sinplea eta betetze abiadura erregulatzea ukipen pantailaren pantailan, itxura ederra.\n5. Botila ez betetzearen funtzioa dago, likidoen maila kontrol automatikoa kargatzea. Ez dira piezak aldatu beharrik, hainbat zehaztapenen botilaren forma oso azkar alda daiteke piezak aldatu beharrik ez izateko.\n6. Betetze-buruak kolpe-prebentzio berezia du eta ez da kablerik botatzen.\nBetetze-eremua 50 ~ 2500ml\nBetetze abiadura Material desberdinak, abiadura desberdinetarako neurketa desberdinak\nZehaztasuna neurtzea ± 5 ‰ ml\nTentsioaren presioa AC220V 50 ~ 60HZ 0.5 ~ 0.8MP\nBetetze automatikoko lineek servo sistema dute. Artifizialak botila hutsak zinta garraiatzailean sartu, automatikoki sartu betegarria PLC kontrol sistemak agindutakoaren arabera eta ondoren material betetzea.\n1. Makinaren materiala: SUS304\n2. Harremanetarako materiala: SUS316\n3. Atseden zatiak Materiala: alumina zurruna\n4. Servo Motor betetzea: Taiwan TECO\n5. PLC Kontrol Sistema: Siemens\n6. Ukipen-pantaila: Siemens\n7. Sentsore fotoelektrikoaren osagaiak: Korea AUTONIKA\n8. Behe-tentsioko tresna elektrikoak: Schneider\nPakete mota: Latak\nTentsioa: 220 / 380V\nBoterea: eredu desberdina\nNeurria (L * W * H): menpe\nBetetze-sorta: 50 ~ 2500ml\nBetetze abiadura: material desberdinak, abiadura desberdinetarako neurketa desberdinak\nNeurtzeko zehaztasuna: ± 5 ‰ ml\nTentsioaren presioa: AC220V 50 ~ 60HZ 0.5 ~ 0.8MP\nHandizkako Fruta Jam Jam betetzeko makina automatikoa\nEnbarazteko betegarri erdi automatikoko pneumatiko merkeena\nFabrikatzaile profesionala Blueberry Jam betetzeko makina\nFruta Jam betetzeko makina erdi automatiko pneumatiko hutsa\n5ml 10ml 15ml Aho automatikoko likidozko botila betetzeko estalkiaren makina\nKapsula betegarri automatikoa kapsula betetzeko makina hautsak betetzeko\nFabrika-prezioa 5 galoi-ontzi automatikoko makina etiketatzeko makina


Proteinak izango dira 'Teknopolis' saioan protagonista aste honetan | EITB telebista\nProteinak izango dira 'Teknopolis' saioko protagonista\nEkoizpen-prozesuetan soberan sortzen diren proteinei irtenbide egokia bilatu asmoz abian diren ikerketa-egitasmoen berri emango dute saioan.\nAste honetan proteinak izango dira 'Teknopolis' saioan protagonista. Ekoizpen-prozesuetan -gazta, lekaleak edo izokina- soberan sortzen diren proteinei irtenbide egokia bilatu asmoz abian diren ikerketa-egitasmoen berri emango dute, eta horietan oinarrituz merkaturatuko den produktu berri bat ere ezagutuzera emango dute.\nSoberakin dauden lekale hondakinak aprobetxatu eta berrerabiltzea lortu dute Leguval proiektuan parte hartzen duten Europar Batasuneko eragile eta ikerketa-zentroek, tartean Tecnaliak. Ilarren hondakinetatik abiatuta bioplastikoa egitea lortu dute, plastiko biodegradagarria. Ilarren proteinak erabiltzen dituzte horretarako, termoplastikoak baitira.\nHilabete honetan merkaturatu den Gaxura izeneko produktuaz ere arituko dira saio honetan. Gaztaren elaborazio prozesuan sortzen den azpiproduktu nagusia, hau da, gazura da Gaxuraren lehengaia. Leaktiker ikerketa zentroa, Lea Artibaiko landa garapenerako agentzia, Miba kooperatiba eta hiru gaztandegi elkarlanean aritu dira Gaxura izeneko produktuaren garapenean, eta Asteasuko gaztandegi batek merkaturatuko du.\nHaztegietan hazitako izokinak ere arrain-xerratan merkaturatzen dira, eta soberakinei irtenbide egokia emateko asmoz Europa mailako ikerketa abian jarri dute. 'Teknopolis'ek ikerketa horri ere erreparatuko dio. Hartzitutako izokin pastela izan da ikerketa-egitasmoaren emaitza. Hartzidura prozesua kontrolatu ahal izateko, eta zapore eta testura egokia izango duen produktua lortzeko, bakterio egokiak aurkitzea izan da ikerketaren gakoa.\nAlzheimer gaitzaren oinarrian ere proteinak daude. Gaitzaren ezaugarrietako bat oroimen galera da, eta ondorio horri aurre egiteko ahaleginak zertan diren jakingo dute. Euskal Herriko Unibertsitateko ikerketa-talde bat Alzehimer gaitza duten pertsonetan oroimen-galerak saihesteko modua bilatzen ari da, eta saguetan emaitza itxaropentsuak lortu ditu. Alzheimerra duen burmuina nolakoa den, zer ezkutatzen duen, eta arazoari erremedio funtzional bat bilatzeko zein teknika erabiltzen dituzten azalduko dute.


Irati Elorrieta, Asisko Urmeneta eta Patxi Zubizarretaren lanek lortu dituzte Euskadi Sariak\nEuskarazko literatura, haur literatura eta literatur lanen ilustrazioa kategorietako sariak jakinarazi dituzte. Azaroaren 18an izango da sari banaketa, Donostiako Tabakaleran.\nIrati Elorrieta \_'Neguko argiak\_' aurkeztu zuen egunean (argazkia: Jagoba Manterola / Foku).\nIrati Elorrietaren Neguko Argiak lanak (Pamiela) lortu du Euskadi Literatur saria. Liburuaren harira elkarrizketa egin zion ARGIAn Gorka Erostarbek: "Ikusgarritik ihes egiten duen zerbaiti forma emateko tema bezala ulertzen dut literatura". Hamar urteren ostean kaleratu zuen bere bigarren nobela hau Elorrietak, 2018 bukaeran.\nAsisko Urmenetaren Aztihitza: Xahoren biografia komikiari emango diote ilustrazio onenaren saria. Joanes Etxebarriak Ipar Euskal Herriko Hitzarako elkarrizketatu zuen Urmeneta, liburuaz. Asisko Urmeneta urte luzez izan da kolaboratzaile ARGIAn, eta ilustrazio ugari egin ditu urte horietan guztietan.\nPatxi Zubizarretak eskuratu du haur literaturari dagokion saria, Korri, Kuru, Korri! lanagatik (Ibaizabal). Xabier Etxaniz Erlek liburuaren kritika egin zuen ARGIAn: "Jirafa bat korrika".\n18.000 euroko saria jasoko du bakoitzak. Gainerako sarituak (gaztelaniazko literatura, saiakera euskaraz eta gaztelaniaz, eta euskarazko literatura itzulpena) bi aste barru iragarriko dituzte.\nKanal honetan artxibatua: Euskadi Sariak


Gurutzetako ospitaleko langileen borrokak ospitaleko sukaldearen pribatizazioa geldiarazi du | LAB SINDIKATUA\nZerbitzu Publikoak Osasungintza Gurutzetako ospitaleko langileen borrokak ospitaleko sukaldearen pribatizazioa geldiarazi du\nGurutzetako ospitaleko langileen borrokak ospitaleko sukaldearen pribatizazioa geldiarazi du\nGurutzetako ospitaleko sukaldeko langileen borrokak, ospitaleko gainontzeko langileek lagunduta, Ezkerraldea-Enkarterri-Gurutzeta ESIko gerentziak sukalderako “hornitzaile bakarra” izeneko sistema kontratatzeko zeukan asmoa bertan behera uztera behartu du. Aipaturiko sistema hau, bertan behera geratu dena, gaur gaurkoz primeran funtzionatzen duen sukalde erabat publikoa pribatizatzeko lehenengo urrats bezala ulertu behar dugu.\nLABek, beste sindikatu batzuekin batera hartu du parte borrokan eta langileen gaitasuna, grina eta iniziatiba txalotu nahi ditu. Izan ere, Osakidetzan gero eta azkarrago zabaltzen ari den pribatizazioaren kontrako garaipen garbia da Gurutzetan gertatu dena, batez ere lentzeria, sukaldeak, garbiketa eta mantentze zerbitzuetan. Gurutzetako sukaldeko garaipenak argi adierazten du mobilizazioa eta borrokak soilik berma dezaketela kalitatezko osasun publikoa.\nGurutzetako Ospitaleko ESK, ELA, UGT, CCOO eta LABen oharra\nGurutzetako Ospitaleko zuzendaritzak bertan behera utzi du sukaldeko elikagaien horniketaren pribatizazioa\n2016ko urtarrilaren 26an Gurutzetako Ospitaleko Zuzendaritzak atzera egin du ospitalearen sukaldearen zati bat pribatizatzeko bere asmoan. Zuzendaritzak bere webgunean ebazpen bat argitaratu du, bertan, elikagaien horniketan hornitzaile bakarra zehazteko prozesuan atzera egiten du.\nBi aste intentsotan zehar sukaldeko langileak eta ESK, ELA, UGT, CCOO eta LAB sindikatuek presio neurriak erabili ditugu sukaldearen etorkizuna eta hospital honetako janariaren kalitatea bermatzeko.\nKonbentzituta gaude ez zegoela pribatizatzeko arrazoirik, hainbat esparrutatik onartu baita Gurutzetako ospitaleko sukaldearen kalitate altua eta koste apala. Eredu honek asebetetze-maila handia dauka erabiltzaileen artean eta ikerketa batek ere babesten du. Azken honek ondorioztatzen du Osakidetzako ospitalerik garestienak pribatizatuta daudenak direla eta honezkero hornitzaile bakarraren sistema hartu dutenak.\nGure borrokaren helburua zen irabazi asmoak baino mugitzen ez duen enpresa pribatu bat sartzea galeraztea. Eredu honekin lan egiten duten Osakidetzako beste zentru batzuetan dugun esperientzaren arabera, modu bakarra dago aipatutako irabazia lortzeko, kalitate txarragoko produktuak erosiz eta menu txikiagoak jarriz.\nHonen adibide bat Nafarroako ospitaleetako sukaldeen pribatizazioan dugu. Meditarrenea de Catering enpresari azpikontratatu zitzaion bertan. Nafarroako Comptos Ganberak, Nafarraoko sektore publikoa fiskalizatzen duen organoa, egindako txostenaren arabera, 670.000 euro garestiagoa izan da azpikontratazioa. Zerbitzu berriak kalitate neurgailurik ez izatea larria dela adierazi zuen. Zentro horretako erabiltzaileek asko kritikatu zuten neurria eta euren salaketak egunkarietako orri asko bete zituen.\nLangileak eta ESK, ELA, UGT, CCOO eta LAB sindikatuak poztu egiten gara gure borrokak fruituak eman dituelako. Zuzendaritzak atzera egin du bere asmoetan eta pertsonal propioa eta kalitatea izango dituen sukaldea mantentzea ahalbideratu da.\nSortu ahal izan dizkiegun eragozpenengatik barkamena eskatu nahi diegu gaixo eta euren senideei eta bihotzez eskertu nahi dizkiegu helarazi dizkiguten babes eta elkartasun keinuak, gure borroka aurrera eramateko lagungarri izan direnak.\nBarakaldon, 2016ko urtarrilaren 27an


Bit By Bit - galdetu galderak - 3.6.2 aberastutako eskatuz\nNarratsa izan daiteke Nahiz eta, aberastu galdetuz indartsua izan daiteke.\nEzberdinak arrastorik digital datuen osatugabea, aurre hurbilketa da zuzenean aberasteko inkestaren datuak, aberastu galdetuz dudala deitu prozesu bat izan da. Aberastutako galdetuz adibide azterketa da Burke and Kraut (2014) , eta horrek lehenago deskribatu dut kapitulu batean (3.2 artikulua), ala Facebook interakzio adiskidetasunaren indarra handitzen buruz. Kasu horretan, Burke eta Kraut konbinatzen Facebook log datuekin inkesta datuak.\nHori Burke eta Kraut ziren lanean ezarpena, ordea, esan nahi zuen ez dutela bi arazo handi hori ikertzaile aberastu eskatuz face egiten aurre izan. Lehenik eta behin, benetan, datu multzo-a prozesu izeneko erregistroak batzeko, erregistro baten parekatzean multzoaren bat beste multzoaren-zaila eta akats-joera izan (ikusiko dugu arazo hau behean adibide bat ere egokia erregistro uztartzen ). aberastutako eskatuz Bigarren arazo nagusia da aztarnak digital kalitatea izango dela maiz izan zaila da ikertzaile ebaluatzeko. Adibidez, batzuetan, prozesu horren bildu da jabetza da eta 2. kapituluan deskribatu Bestela esanda arazo asko jasan izan liteke, aberastu eskatuz egingo maiz inplikatzeko akats-joera beltz-box datuak ezezaguna iturri inkesten lotzen kalitatea. Kezka bi arazo horiek aurkeztu duten arren, posible da ikerketa garrantzitsuak egiteko estrategia hori Stephen Ansolabehere eta Eitan Hersh ek frogatu bezala (2012) , beren boto AEBetan ereduei buruzko ikerketa batean. Merezi du ikerketa hau baino gehiago joan xehetasun batzuetan hori Ansolabehere eta Hersh garatutako beste aberastutako galdetuz aplikazio erabilgarria izango da estrategiak asko duelako.\nHautesleak turnout ditu politika zientzietako ikerketa zabala gaia izan da, eta iraganean, ikertzaileen eta boto eta zergatik, oro har, inkesta datuak aztertzea du ulertzeko. AEBetan botoa, ordea, herritar bakoitzak bozkatu ote ditu gobernuak erregistro ezohiko portaera bat da (jakina, Gobernuak ez grabatzeko nor bakoitzeko herritarren boto). Urte askotan, gobernuz boto erregistro horiek paper inprimakiak eskuragarri izan ziren, hainbat tokiko gobernuak herrialde osoko bulegoetan sakabanatuta. Hau egin da zaila, baina ez ezinezkoa, zientzialari politiko hautesleak irudi oso bat eduki behar du eta jendeak zer inkestetako esan beren boto benetako portaera boto inguru konparatzeko (Ansolabehere and Hersh 2012) .\nBaina, orain boto erregistro horiek digitalizatu egin dira, eta enpresa pribatuen kopuru bat sistematikoki bildu eta batu boto erregistro horiek integrala boto maisu fitxategiak boto estatubatuar guztien portaera grabatzeko erabiltzen ekoizteko. Ansolabehere eta Hersh enpresak-Catalist hauetako bat partnered ordena beren nagusiaren boto fitxategi erabiltzea hauteskunde irudi hobea garatzen laguntzeko LCC-en. Aurrerago, erregistro digital bildu eta enpresa bat da komisarioa bermea delako, aurreko ahaleginak ikertzaileek izan dira enpresen laguntza eta erregistro analogiko erabili gabe egin baino abantaila bat eskaintzen da.\n2 kapituluan digital arrastorik iturri asko bezala, Catalist fitxategi nagusia ez zuten informazio demografikoa, jarrera, eta jarrera hori Ansolabehere eta Hersh beharrezko askoz. Informazio honetaz gain, Ansolabehere eta Hersh bereziki du boto balidatu boto portaera (hau da, Catalist datu-basean edozein informazio) portaera alderatu ziren. Beraz, ikertzaileek duten Kooperatiba Biltzarraren Hauteskunde Study (CCES), gizarte-inkesta handi baten parte gisa nahi zuten datuak bildu. Hurrengoa, ikertzaileek datu hau eman Catalist, eta Catalist eman ikertzaileek batutako datuak fitxategi batean sartuta balidatu boto portaera (Catalist Gizonezkoa), auto-du boto portaera (CCES Gizonezkoa) eta demografia eta inkestatuen jarrerak kopiak (CCES batetik ). Beste era batera esanda, Ansolabehere eta Hersh aberastu inkesta datuak dituzten boto datuak, eta, ondorioz, Batutako fitxategia aukera ematen zerbait fitxategia ez dagoela gaituta banaka egin horiek.\nCatalist maisu datuak inkesta datuak dituzten fitxategi aberastuz, Ansolabehere eta Hersh hiru ondorio garrantzitsu iritsi zen. Lehen, gehiago-erreportajea bozketara rampant da: ia ez-hautesleen erdia du boto. Edo, begiratzeko modu bat da norbait du bada boto, han% 80 aukera bat besterik ez dela benetan bozkatu dute. Bigarren, gehiago-erreportajea ez da ausaz; gehiago-erreportajea ohikoagoa da diru-sarrera handiko artean, ongi hezi, nor dira gai publikoetan diharduten aldekoek. Beste era batera esanda, nor dira ziurrenik bozkatzeko jendea ere ziurrenik boto buruz gezurra dira. Hirugarren, eta gehien kritikoan, gorako-erreportajea, hautesleek eta ez-hautesleen arteko benetako ezberdintasunak besterik agertzen baino dute inkestetatik txikiagoak dira izaera sistematikoa duelako. Adibidez, bachelors maila bat dutenak, ehuneko 22 puntu gehiago egongo dira, boto berri emateko, baina ez dira bakarrik 10 ehuneko-puntu gehiago benetako botoa litekeena. Are gehiago, existitzen diren baliabide oinarritutako boto teorietan parean jarri boto salatuko benetan botu, aurkikuntza enpiriko bat da teoria berriak ulertzeko eta boto iragartzea deiak baino iragartzeko hobeak dira.\nBaina, zenbat emaitza horiek fidatu behar dugu? Gogoratu emaitza horiek akats-joera linking mendekoak beltz-box datuen error kantitate ezezagun batera. Zehatzago, emaitzak bi urrats gakoa HINGE: 1) Catalist gaitasuna disparate askoren datuak iturri konbinatu zehatzak master datafile bat eta 2) Catalist gaitasuna inkesta datuak lotu nahi bere maisu datafile ekoizteko. urrats horietako bakoitza oso zaila da, eta urrats banatan akatsak okerreko ondorioak ikertzaile ekar lezake. Hala ere, bai datuak prozesatzeko eta bat datozen jarraitu Catalist existentzia enpresa gisa kritikoa beraz baliabideak inbertitu daiteke arazo horiek konpontzeko ere, askotan, neurri hori ez banakako ikertzaile akademiko edo talde ikertzaile etor daiteke. kapituluaren bukaeran irakurketa gehiago ere, arazo horiek xehetasun gehiago eta nola Ansolabehere eta Hersh eraikitzeko emaitzetan konfiantza azalduko ditut. datu horiek zehatzak dira, nahiz eta azterketa horrek, horien antzekoa gai izango den beltz-box arrastorik digital datuak iturriak estekatzea nahi duten beste ikertzaileek sortzen.\nZer dira ikasgai general ikertzaileek azterketa honetatik marraztu daiteke? Lehenik eta behin, ez aztarnak digital aberastuz inkesta datuak jarrita ere balio izugarria da. Bigarren, agrega hauetan nahiz, merkataritza datu-iturri ez litzateke "beheko egia", kasu batzuetan erabilgarria izan daitezke. Izan ere, hobe da datu iturri horiek ez Truth absolutura (bertatik beti agertuko dira EE laburra) konparatzeko. Izan ere, hobe da horiek konparatzeko eskuragarri beste datu-iturri, eta horrek beti izan akatsak baita.


Belardiak eta belarki laboreak - Landare Alorra\nBelardiak eta belarki laboreak/\nAzienda elikatzea helburu duten laboreak dira, hala nola urteko bazka laboreak (urteko belardiak, artaberdea…) eta hainbat urtetakoak edo iraunkorrak (hainbat urtetako belardiak edo iraunkorrak eta larreak), zeinak berdetan kontsumitu daitezkeen (aziendaren bazkarako) edo kontserbazio prozesuren bat jaso dezaketen (siloratzea, ontzea...).\nEra berean, gizakien kontsumorako landaturiko laborantza estentsiboak barne sartzen dira, hala nola Tolosako babarruna eta ezar litezkeenak.\nKontua da lurraldeko belardietan ezarri beharreko teknikak eta hobekuntzak esperimentatu, zabaldu, eskaini eta gomendatzea produkzioak hobetzeko eta bazka errendimendua gehiagotzeko, azienda bertako produkzioen bidez urtean ahalik eta garai luzeenean elika dadin, pentsuak bezalako kanpoko hazkurrien erosketa murriztuz.\nGizakien kontsumorako produkzioei dagokienez, kontua da osagai ekonomiko garrantzitsua diren eta nekazaritza jarduera dibertsifikatu dezaketen produkzioak sustatzea. Tolosako babarrunaren kasuan, ospe ezagutua duen produktua da baina produkzio urrikoa; hortaz, horren produkzioa eta errendimendua sustatzea da helburua.